Objavljeni zaključci PIK o stanju u BiH - BIGportal.ba\nObjavljeni zaključci PIK o stanju u BiH\nJuni 18, 2019 Juni 18, 2019 0164\nUpravni odbor Savjeta za sprovođenje mira (PIK) apelovao je na “političke i institucionalne lidere BiH na odgovarajućim nivoima vlasti da okončaju formiranje parlamentarnih i izvršnih organa na svim nivoima bez daljeg odlaganja”.\nU kominikeu, koji nije podržala Ruska Federacija, lideri su pozvani da prestanu da blokiraju, odnosno opstruišu sprovođenje izbornih rezultata “zbog uskih stranačkih interesa, čime drže taocima budućnost zemlje i njenih građana”, te “što prije uspostave parlamentarne komisije, kako bi Parlamentarna skupština BiH mogla početi da vrši svoju zakonodavnu funkciju”.\nUpravni odbor je da žaljenjem konstatovao da, nakon izbora održanih u oktobru 2018. godine, još nisu formirani odgovarajući organi vlasti na nivou BiH, na nivou Federacije BiH (FBiH) i u nekoliko kantona u FBiH, zbog čega se kasni sa sprovođenjem demokratske volje građana BiH i onemogućava se sprovođenje neophodnih reformi.\nU kominikeu se dodaje da Upravni odbor PIK osuđuje činjenicu da je i nakon opštih izbora 2018. godine nastavljeno sa neodgovornom retorikom kojom se produbljuju podjele i političkim potezima, uključujući i osporavanje teritorijalnog integriteta i institucija BiH, kao što su pozivanje na otcjepljenje, zagovaranje podjele BiH na tri teritorijalne jedinice i najavljivanje namjere da se ospori naziv Republika Srpska.\n– Takve inicijative i izjave dovele su do ozbiljnog urušavanja uzajamnog povjerenja i saradnje među ključnim akterima i one nemaju podršku Upravnog odbora PIK. Putem takvih inicijativa i izjava stvara se osjećaj nestabilnosti koji obeshrabruje strane ulagače i ubrzava odlazak građana iz BiH u potrazi za sigurnošću i vladavinom prava – navedeno je kominikeu objavljenom nakon dvodnevnog sastanka u Sarajevu.\nUpravni odbor je apelovao na lidere i da jasno i aktivno dokažu svoje deklarisano opredjeljenje za integraciju zemlje u EU, tako što će preduzeti neodložne i konkretne korake ka sprovođenju ključnih prioriteta i reformi navedenih u mišljenju Evropske komisije u oblasti vladavine prava, temeljnih prava, reforme javne uprave, kao i demokratije i funkcionalnosti.\n– To su osnove na temelju kojih će zemlje članice EU donijeti odluku u vezi sa sljedećim koracima BiH na putu integracije u EU, u skladu sa težnjama njenih građana – navodi se u kominikeu.\nLideri su pozvani i da značajno pojačaju napore na poboljšanju vjerodostojnosti i transparentnosti izbornog procesa tako što će implementirati temeljne promjene izbornog zakona koje su preporučili Kancelarija za demokratske institucije i ljudska prava OEBS (ODIHR) i Grupa država protiv korupcije (GRECO), kao i da usvoje te izmjene što prije, kako bi se osiguralo da se one mogu primijeniti na lokalne izbore 2020. godine.\nTakođe, Upravni odbor PIK je apelovao ne lidere da prioritetno riješe dugogodišnji izborni zastoj u Mostaru kako bi se građanima omogućilo da glasaju na opštinskim izborima 2020. godine, bez uslovljavanja drugim pitanjima i uz očuvanje Mostara kao jedinstvenog grada, te sprovedu odluku iz predmeta “Sejdić-Finci” i slične odluke Evropskog suda za ljudska prava.\nKada je riječ o migracijama, Upravni odbor PIK-a je apelovao na lidere da zajedno, između ostalog i kroz značajno bolju saradnju i komunikaciju, rade na rješavanju problema u vezi sa migracijom u cijeloj zemlji.\n_ Upravni odbor PIK poziva Ministarstvo beuzbjednosti BiH da ubrza napore na koordinaciji između agencija za sprovođenje zakona u cijeloj BiH, od kojih se očekuje da sarađuju kako bi odgovorili na bezbjednosne izazove koje donosi ovo pitanje- navodi se u kominikeu.\nLideri su pozvani i da se suzdrže od “podrivanja pravosudnih institucija na svim nivoima”, te sprovode njihove odluke, kao i da izmijene Zakon o visokom sudskom i tužilačkom savjetu VSTS BiH da bi se funkcionisanje VSTS-a uredilo na način koji garantuje profesionalnost i odgovornost svih njegovih članova.\n– Strukturalne izmjene u skladu sa preporukama EU su neophodne da bi se uredilo imenovanje, ocjena i disciplinske procedure kako bi se povratilo povjerenje javnosti u tu instituciju. Upravni odbor PIK-a takođe poziva VSTS da hitno završi proces preostalih imenovanja – ističe se u kominikeu.\nLideri su pozvani i da ojačaju fiskalnu stabilnost i ubrzaju ekonomske i socijalne reforme, kao i da osiguraju slobodu i nezavisnost medija, te podrže profesionalne i odgovorne medije.\nUpravni odbor PIK smatra i da potpuna saradnja sa Međunarodnim rezidualnim mehanizmom za krivične sudove uključuje i poštivanje presuda koje su donijeli Haški tribunal i ovaj mehanizam.\n– U tom kontekstu, Upravni odbor osuđuje odluku Vlade Republike Srpske o uspostavljanju Komisije za Srebrenicu i slične revizionističke izjave date u kontekstu ovog pitanja – navodi se u kominikeu koji nije podržala Ruska Federacija.\nUpravni odbor PIK je pozvao organe vlasti u cijeloj BiH da usklade svoje zakone o javnom okupljanju sa međunarodnim standardima, osudivši, kako se navodi, aktivnosti koje su preduzete u Republici Srpskoj kako bi se dodatno ograničile demokratske slobode, kao što su pravo na slobodu govora i mirno okupljanje.\nStav o rezervnom sastavu policije RS i NATO integracijama\n– Uz to, aktivnosti usmjerene na formiranje rezervnog sastava policije rezultirale su negativnom spiralom nepovjerenja u BiH. Umjesto ovakvih poteza, organi vlasti na nivou BiH, entitetskom i kantonalnom nivou trebali bi raditi na poboljšanju saradnje u oblasti sprovođenja zakona i osigurati da postojeće policijske snage imaju na raspolaganju adekvatne resurse i odgovarajuću obuku kako bi mogli rješavati niz izazova s kojima se suočava BiH i njeni građani, uključujući i pitanje migracija – dodaje se u kominikeu.\nU dokumentu se navodi i da su članice NATO iz Upravnog odbora PIK-a i Japan pozdravili priliku da organi vlasti BiH predaju svoj prvi Godišnji nacionalni plan, koji će dalje “pomoći BiH da unaprijedi svoje odbrambene kapacitete, u korist svih građana BiH”.\nUpravni odbor PIK je pozdravio i objavljivanje Mišljenja Evropske komisije o aplikaciji BiH za članstvo u EU u kojem se preporučuje da BiH napravi suštinske promjene i unaprijedi svoj zakonodavni i institucionalni okvir i u kojem se navode sveobuhvatne preporuke sa ključnim prioritetima za buduće reforme koje će pomoći da BiH dosegne stepen na kojem joj više neće biti potrebna međunarodna supervizija.\nUpravni odbor PIK sljedeći sastanak održaće 3. i 4. decembra.\nKreditni službenik za rad na području Banja Luke


Back TURIZAM TURISTIČKE ORGANIZACIJE TO VOJVODINE DOMAĆIN SLEDEĆEG SASTANKA REGIONA ČLANOVA NECSTouR MREŽE\npetak, 05 jul 2019 08:37\nPrvog dana je održana Tematska konferencija pod nazivom „Primena turističkih trendova u upravljanju podacima, talentima i resursima na Evropskim ostrvima i regijama“. Narednog dana na godišnjem Generalnom sastanaku je zvanično predstavljena nova „NECSTouR“ Strategija 2019-2021, koja se bazira na „NECSTouR 5S“ održivog turizma, a to su: pamet (Smart), socio- kulturni (Socio-cultural), veštine (Skills), bezbednost (Safety) i statistika (Statistics).\nS tim u vezi naredni NECSTouR Strateški događaj će se održati u Novom Sadu, gde će domaćin biti Pokrajinska vlada i Turistička organizacija Vojvodine. Tema događaja će biti „Bolje mesto za život, bolja mesta za posetiti“ u okviru Evropske prestonice kulture 2021 i Omladinske prestonice Evrope 2019. Cilj događaja jeste da se primeni ova tema kao sredstvo u rešavanju studije slučaja: Prestonica kulture - pre, tokom i posle ovoj tematskog događaja. To uključuje promovisanje principa, primere dobre prakse na destinaciji i opširniji dijalog o kulturnom nasleđu destinacije.\nPored uloge da okuplja sve članove NECSTouR, donosi i važne odluke u cilju najbolje budućnosti za mrežu. Ovogodišnji sastanak se bavio razmenom znanja i novim strateškim delovanjem poslovnih udruženja pod nazivom „NECSTouR 5S Matching event 1st edition“.


Vesti online / Sport / Fudbal / Zdjelar: Derbi bio na našoj strani do sredine drugog dela\nTanjug/ TANJUG/ STR/\nSaša Zdjelar i Milan Pavkov na 160. večitom derbiju\nZdjelar je na treningu u SC Teleoptik, jutro posle utakmice na stadionu "Rajko Mitić", poručuje da nije lako kada se pogleda na tabelu i peto mesto.\n- Utakmica je do sredine drugog poluvremena bila na našoj strani kada su se desile neke stvari koje u narednom periodu ne smemo da dozvolimo, a to je pad koncentracije - rekao je Zđelar.\nZlatni orlić sa Novog Zelanda, ipak, naglašava da je sve u rukama Partizana što se tiče izlazak na međunarodnu scenu.\n- Što se daljeg mini ciklusa tiče za sve se mi pitamo, iako naravno nije lako kada se pogleda na trenutno stanje na tabeli. Čekaju nas sada otvorene utakmice koje moramo sve do kraja da dobijemo kako ne bismo strepili za Evropu i to je jedini pravi put za sve - zaključuje Zđelar.\nPartizan 1. maja nastavlja takmičenje u Superligi mečom u Humskoj protiv lučanske Mladost, direktnog rivala u borbi za Evropu.


Filmovi koje ćemo SIGURNO pogledati ove godine - WANNABE MAGAZINE\nFilmovi koje ćemo SIGURNO pogledati ove godine\nSezona dodele prestižnih glumačkih nagrada zvanično je počela dodelom Zlatnih globusa, a sa njom i uvod u neke od filmskih hitova koje ćemo sigurno pogledati ove godine. Da vas više ne bismo držali u neizvesnosti, pogledajte koje filmove ne možemo da dočekamo u 2016. godini.\nOvaj kreativni projekat Kevina Smita, koji će svetlost dana ugledati 24. januara na festivalu Sundance, jedan je od najinteresantnijih projekata ovog reditelja i predstavlja pravu horor-komediju koju ćete sigurno obožavati.\nAko je sudeći po trejleru, ovaj film predstavlja spoj filmova “The Player” i “Michael Clayton”, dok je u centru priče Džoš Brolin i radnja koja se odvija pedesetih godina prošlog veka. Film su radila sjajna braća Koen i predstavlja projekat koji sigurno niste videli do sada.


Preduzetnici, mala i srednja preduzeća, koja u Srbiji zapošljavaju 629.000 ljudi, bez obzira na razlike poslovanja, trenutno imaju nešto zajedničko - njihov posao je trpeo ili i dalje trpi negativan uticaj pandemije virusa korona. MSP sektor čini 99,8 odsto ukupnog broja privrednih subjekata i ključan je za razvoj srpske ekonomije, a svima njima upravo sada je potrebna podrška kako bi ponovo pokrenuli i osnažili svoj biznis.\nUpravo iz ovog razloga NLB Grupa pokrenula je dva projekta, s ciljem da pomognu u kriznom periodu, ali i da dokažu da dobru praksu treba sačuvati.\nIz NLB banke Beograd poručuju da od dobre tradicije ne treba odustajati ni u teškim vremenima.Tako će i ove godine nagraditi tri najbolja projekta novčanom nagradom u ukupnom iznosu od milion i po dinara u okviru konkursa NLB Organic. To je deveti po redu konkurs za projekte organske proizvodnje i prerade hrane.\nKonkurs je otvoren do 15. avgusta, a pravo da učestvuju imaju individualni poljoprivredni proizvođači sa registrovanim poljoprivrednim gazdinstvom koji su sertifikovani ili u procesu sertifikacije za organsku proizvodnju, uključujući i proizvođače koji poseduju grupni sertifikat, odnosno ugovor sa organizatorom proizvodnje.\nTri autora projekata, koje stručna komisija u sastavu: prof. dr Snežana Oljača, dr Milan Adamović i Saša Gujanica proceni najboljim, NLB Banka će nagraditi iznosom od po 500.000 dinara.\n"Iako smo morali da malo izmenimo termin raspisivanja konkursa zbog epidemije i vanrednog stanja, ove godine više nego ikada želimo da pružimo podršku proizvođačima organskih proizvoda. Ti ljudi inače rade svoj posao na teži način i zaslužuju posebnu pažnju, a verujemo da im je sada podrška potrebna i više nego ranije kako bi prevazišli posledice krize izazvane korona virusom. Izuzetno sam ponosan što je u proteklih osam godina na našem konkursu učestvovalo čak 428 projekata i nadam se da će organski proizvođači nastaviti da nam poklanjaju svoje poverenje. Mi poverenje u njih imamo jer verujemo da je način na koji obavljaju svoj posao usmeren ka dobrobiti svih nas, da pomaže očuvanju zdravlja i prirodnih resursa, a posebno očuvanju plodnog zemljišta koje gubi na kvalitetu kada se koristi za konvencionalnu proizvodnju" rekao je povodom pokretanja devetog NLB Organic konkursa Branko Greganović, predsednik Izvršnog odbora NLB Banke.\nProjekti se dostavljaju poštom, na adresu NLB Banke Beograd, Bulevar Mihajla Pupina 165v, sa naznakom "Konkurs za najbolje projekte organske proizvodnje i prerade hrane" ili elektronskim putem na adresu: organic@nlb.rs\nViše informacija i obrazac za pripremu projekta može se pronaći na ovom linku.\nDrugi projekat ove banke, Okvir Podrške, pomaže firmama da ponovo dopru do svojih kupaca i osvoje neke nove. Kako bi bili vidljiviji i lakše i brže povratili kupce, NLB Grupa je u maju pokrenula i konkurs u okviru kojeg malim privrednicima, preduzetnicima, mikro preduzećima i gazdinstvima iz celog okruženja donira oglasni prostor. Sve to na regionalnom nivou sa akcentom na stotine preduzetnika na teritoriji bivše Jugoslavije, na svim tržištima na kojima je ova bankarska grupacija prisutna.\nNa konkursu u Srbiji učestvovalo je 114 malih privrednika, a nakon javnog glasanja na internet prezentaciji NLB Banke Beograd, nagradu u vidu paketa oglasnog prostora osvojilo je 30 privrednika iz različitih krajeva Srbije i različitih delatnosti.\nDok su neki od njih tek pokrenuli svoj posao kada je epidemija korona virusa pogodila Srbiju, iza nekih je dugogodišnje poslovanje. U toj grupi našla su se mala preduzeća i gazdinstava koja se bave proizvodnjom domaće hrane, vinarije, etno restorani, turističke organizacije, ali i dizajneri, preduzetnici koji se bave uslugama vezanim za zdravlje korisnika, pa čak i jedna privatna srednja škola i dom za brigu o starijima.\nIz NLB Banke kažu da su privrednicima pomogli ustupanjem oglasnog prostora, ali ističu i da svako od nas može da pomogne.\n"Kupovinom lokalnih proizvoda, korišćenjem usluga malih privrednika iz svog okruženja svako od nas zapravo podržava domaću malu privredu, koja predstavlja najvažniji generator rasta ekonomije, radnih mesta, ali je i najviše osetila posledice krize izazvane COVID-19", navode u NLB.\nNagrada za organske proizvođače\nDOBRIM PROJEKTIMA DO USPEŠNIJIH BIZNISA NLB Banka: Danas je ključ podržati i ohrabriti preduzetništvo\nPOD KOJIM USLOVIMA ĆEMO MOĆI U GRČKU Danas u 13 sati sastanak ministarke Matić i Harisa Teoharisa\nFRILENSERI SUTRA OPET S PORESKOM UPRAVOM U petak sastanak s premijerkom i ministrom finansija\nU Udruženju radnika na internetu kažu da se razgovori sa predstavnicima Poreske uprave u vezi sa naplatom poreza za frilensere nastavljaju i sutra.


Nova kategorija ptica selica – Politicus Lešinarijus Gavranikus – Finomen\nKako Tanjug javlja, Evropska svemirska agencija za proučavanje prirodnih fenomena, uočila je veliki intenzitet migracija na teritoriji Istočne Evrope, tačnije u Crnoj Gori.\nNaime, ova agencija je otkrila do sada nepoznatu vrsta ljudi-ptica koji velikom brzinom prelijeću iz dosadašnjeg toplog gnijezda depeesovajurus-socijaldemokratijus u neistražena područja koja vise na oblacima! Zanimljivo je, konstatuje se u studiji koju potpisuje čuveni Gavran Lešinarević, da ove kreature od ljudi-ptica prelijeću poptuno neplanski, jer su do skora mislili da će i dalje da se gnijezde u prilično toplim predjelima donjih leđa svojih dosadašnjih kolega u starom jatu.\nIpak, migratorne apanaže svježih jaja od novih prepelica su im zazvučale mnogo primamljivije, jer znaju da od ostatka u starom jatu nemaju ništa.\nKako ovi ljudi-ptice predstavljaju najniži mogući sloj svoje vrste, prilikom inicijacije u novom jatu, isti moraju da budu maksimalno poniženi kako ne bi ponovo prelećeli u neko treće jato, što im nikako ne bi bio problem.\nNaravno, Evropljani su u prvi mah pomislili da je posrijedi prirodni fenomen, u narodu poznat kao “Dedal i Ikar”, ali su brzo shvatili da dvije laste ne čine proljeće, već na žalost – tužnu istinu.\nRelated Topics:Crna GoraFeaturedpolitikapreletaci


Kurti: Tačiju treba slab premijer\nPremijer Kosova na dužnosti Aljbin Kurti\nPredsedniku Kosova Hašimu Tačiju odgovara slab premijer da bi prigrabio više ovlašćenja, ocenio je danas vršilac dužnosti premijera Kosova Aljbin Kurti komentarišući odluku Demokratskog saveza Kosova (DSK) da kandiduje Avdulaha Hotija kao mandatara za sastav vlade.\n"Na radi se o demokratiji i legitimitetu, već o želji predsednika da ima slabog premijera. Budući da predsednik želi da bude više od predsednika, potreban mu je premijer koji je manje od premijera", kazao je Kurti na konferenciji za novinare.\nRekao da je Hoti dok je obavljao funkciju prvog zamenika premijera u njegovoj vladi bio vrlo destruktivan i da je uvek bacao "klin pod točkove" vlade kako bi smanjio brzinu kojom su se stvari rešavale.\nKurti je podvukao da Hoti po broju glasova nije ni među deset kandidata za poslanike DSK.\nOdluku predsednika Kosova Tačija da mandat dodeli DSK nazvao je proizvoljnom i istakao da predsednik mora da poštuje Ustav.\nUpitan o najavama protesta na društvenim mrežama zbog odluke predsednika da DSK dodeli mandat za sastav nove vlade, Kurti je rekao da ne može sprečiti građane da se izraze i da Samopredjeljenje nije organizovao nikakav protest.\n"Ne mogu ih zaustaviti da se izraze. Sada smo u situaciji pandemije i odluke Ministarstva zdravlja i saveti lekara i stručnjaka moraju da se poštuju. Nadamo se da neće biti tužilaca i policajaca koji će pozivati na informativne razgovore, kako su zvali savetnika Gašija", kazao je on.\nRekao je da protest nije monopol Pokreta Samoopredeljenje, ali dok ima građana postojaće i protesti.\nAljbin Kurti optužio je ranije američkog izaslanika za dijalog Beograda i Prištine Ričarda Grenela da je direktno umešan u obaranje Vlade Kosova i da podržava poziciju Srbiju o ukidanju taksi u dijalogu Beograda i Prištine.\nKurtijeva Vlada uvela je 1. aprila mere reciprociteta prema Srbiji, što je naišlo na neodobravanje u Vašingotnu.\nHoti je obećao da će njegova Vlada te mere odmah ukinuti.\nApostolova: Političko delovanje da bude u skladu sa Ustavom\nŠefica kancelarije Evropske unije na Kosovu Natalija Apostolova izjavila je danas da su sastanci sa političkim liderima deo njenog mandata i da to ne treba razumeti kao podršku njihovom delovanju.\nOna je na tviteru napisala da delovanje političkih aktera treba da bude u skladu sa Ustavom Kosova.\n"Što se tiče mojih susreta sa liderima Kosova, deo mog političkog mandata je da se sastajem sa svim partijama i liderima. Sastanci sa liderima političkih partija ne znače da podržavam njihovo delovanje. Stav EU je da svako političko delovanje treba da bude u skladu sa Ustavom Kosova", napisala je ona.\nPoruku iste sadržine su juče poslali i ambasadori zemalja velike petorke.\n"Ambasade Francuske, Nemačke, Italije, Velike Britanije i SAD žele da naglase da se sastaju sa političkim i institucionalnim liderima da bi čuli njihove stavove i dobili informacije kako bi informisali svoje vlade o dešavanjima. Prisustvovanje takvim sastancima ne znači odobravanje ili podrška odredjenom stavu ili toku delovanja", navodi se u izjavi koju je juče uputila američka ambasada u Prištini.\nNavode i da je to u skladu sa uobičajenom diplomatskom praksom.


Elektroprivredi Srbije (EPS) za neplaćenu struju deset najvećih preduzeća koja su u vlasništvu države i lokalnih samouprava duguju 10,6 milijardi dinara, objavio je Danas.\nTaj list piše da najveći dug ima Železara Smederevo koja EPS-u treba da plati oko 2,9 milijarde, zatim Železnice Srbije koje duguju 2,6 milijardi i Grupa Rudnici bakra Bor čiji je dug 1,2 milijarde dinara.\nNa spisku najvećih dužnika je Grupa Topionica i rafinacija Bor sa dugom od 925,6 miliona dinara, kao i nekoliko preduzeća sa liste 17 strateških firmi u restrukturiranju, poput Petrohemije i Resavice, koja su od poverilaca zaštićena do kraja maja.\nPo pisanju Danasa, Gradska uprava Beograda duguje EPS-u 427,9 miliona dinara, Energetika iz Kragujevca 713 miliona, a Vodovod i kanalizacija iz Kragujevca 321,4 miliona dinara.\nProfesor Ekonomskog fakulteta Ljubodrag Savić je ocenio da je očigledno da svi potrošači u EPS-u nemaju isti status.\n“Vlada Srbije ne omogućava tom preduzeću da po tržišnim pravilima namiri dugova od neurednih platiša kada je reč o privredi, a sa druge strane se insistira na ‘nultnoj toleranciji’ koja se sprovodi samo prema domaćinstvimna. Na taj način vlast šalje lošu poruku gradjanima da može da radi šta hoće”, rekao je Savić za Danas.


MKI: Senzacionalizam ne treba da bude ideja vodilja tokom informisanja javnosti | Red Portal\nIzvor: kultura.gov.rs, Foto: Ministarstvo kulture i informisanja/Ustupljena fotografija\nPravo na slobodu izražavanja ne sme se ograničavati ni na koji način\nBEOGRAD: Ministarstvo kulture i informisanja pozvalo je sve medije i aktere javnog života da se uzdrže od iznošenja kvalifikacija i insinuacija da su pojedini mediji i novinari povezani sa kriminalnim aktivnostima organizovanih kriminalnih grupa.\nPrenosimo Apel medijima i akterima javnog života, koji je objavilo Ministarstvo kulture i informisanja, u celini:\nMinistarstvo kulture i informisanja poziva sve medije i aktere javnog života da se uzdrže od iznošenja kvalifikacija i insinuacija da su pojedini mediji i novinari povezani sa kriminalnim aktivnostima organizovanih kriminalnih grupa.\nNovinari moraju imati uslove da neometano obavljaju svoj posao, a njihovu ličnu bezbednost i profesionalni integritet ne sme niko da ugrožava.\nApelujemo na sve medije da senzacionalizam ne bude ideja vodilja u procesu informisanja javnosti o onim temama za koje postoji interes javnosti da o njima budu obavešteni, već da imaju u vidu da se pravo na slobodu izražavanja ne sme ograničavati ni na koji način.\nZLAKUSKO LONČARSTVO upisano na Uneskovu listu\nAutor: kultura.gov.rs / redportal.rs\n#Apel medijima i akterima javnog života


Vesti online / Vesti / Srbija / "Separatisti sa Kosova nervozni, za stolom ih ne čeka nezavisnost!"\nDirektor Kancelarije za Kosovo i Metohiju Vlade Srbije Marko Đurić rekao je da su separatisti iz Prištine veoma nervozni, jer znaju da ih za pregovaračkim stolom ne čeka nezavisnost.\nSrbija opredeljena za dijalog i mir: Marko Đurić\n- Čuje se plejada separatističkih izjava iz Prištine, koje ne doprinose snižavanju međuetničkih tenzija već ih raspiriju - izjavio je Đurić.\nOn je istakao da je važno čuti poruke iz Beograda, koji je opredeljen za dijalog i mir.\n- Tako branimo i naše sunarodnike na Kosovu i Metohiji - rekao je Đurić za Radio-televiziju Srbije (RTS), navodeći da je imperativ Srbije očuvanje mira i stabilnosti.\nOn je ocenio da je dobro kada se čuju izjave evropskih zvaničnika da nije dobra promena granica.\n- Međunarodna zajednica ima ogromnu odgovornost na Kosovu i Metohiji, s obzirom na činjenicu da su u političkom smislu podržavali ovu političku klasu koja danas daje ovakvu vrstu izjava. Takođe, nije dobro kada se stvari guraju pod tepih - istakao je Đurić.\nOn je naveo da nema rešenja bez razgovora i da je Beograd uvek poštovao ono što se dogovorilo.\n- Došlo je vreme da se izvrši pritisak na one sa albanske strane koji su pruzeli obaveze, da ih ispune. Predstavnici Albanaca u Prištini kada im se ne sviđa nešto pokušavaju da politički - rezolucijom skupštine blokiraju nešto što nema veze sa dijalogom - objašnjava Đurić.\nĐurić je naveo da su, osim Beograda, i predstavnici EU zainteresovani da se razgovori nastave i da je u interesu svih da se problemi rješavaju kroz razgovore.\nOn je ocenio da se na Kosovu i Metohiji stvara politička klima u kojoj, umjesto odgovora na sve društvene probleme, želi da se podstakne sukob.\n- Srbi na Kosovu i Metohiji imaju želju da opstanu i znaju da imaju zaštitu Srbije - rekao je Đurić, te podsetio da je premijer Srbije Aleksandar Vučić više puta ponovio da je bilo kakav oblik nasilja prema Srbima neprihvatljiv.


Smenjen poslednji kadar iz 'Sablje'\nBeograd -- Novi specijalni tužilac za organizovani kriminal biće Slobodan Radovanović, dok će Jovan Prijić biti njegov zamenik. Njega je juče imenovao republički javni tužilac. Međutim, osnovno pitanje je kako će i da li će to uticati na suđenje za ubistvo premijera Zorana Đinđića.\nJanković smenio Prijića\nJovan Prijić više neće moći samostalno da vodi procese koje je započeo, uključujući i onaj za ubistvo premijera Zorana Đinđića. Od sada će raditi po nalogu novog tužioca Slobodana Radovanovića, koji kao specijalni tužilac ima pravo da ukine optužnice ili da povuče status bilo kog zaštićenog svedoka ...\nRadovanović umesto Prijića\nB92 - 27.07.2005\nBeograd -- Novi specijalni tužilac za organizovani kriminal biće Slobodan Radovanović, dok će dosadašnji Jovan Prijić biti njegov zamenik. Radovanović na novu funkciju dolazi sa mesta tužioca u okružnom tužilaštvu u Kragujevcu.\nNema političkog pritiska\nBeograd -- Republički javni tužilac Slobodan Janković izjavio je da će do kraja nedelje doneti odluku o specijalnom tužiocu. On je dodao da "nema govora o političkom pritisku" prilikom odlučivanja. "Odluka još nije doneta, ali mislim da ću doneti odluku do kraja nedelje.\nŠta biva s Milenkovićem i Prijićem\nB92 - 25.07.2005\nBeograd -- Sudsko veće na suđenju za ubistvo Đinđića saslušalo je razloge tužioca koji traži da Dejan Milenković postane svedok-saradnik. Sudsko veće specijalnog suda u suđenjima za ubistvo premijera Srbije Zorana Đinđića i zemunskom klanu saslušalo je na zatvorenoj sednici razloge specijalnog ...


Kampanja „Er Srbije” za umrežavanje i jačanje turističke ponude Beograda i Srbije| Grad Beograd\nKampanja „Er Srbije” za umrežavanje i jačanje turističke ponude Beograda i Srbije\npetak, 31. jul 2020.\nNacionalna avio-kompanija Republike Srbije „Er Srbija” pokrenula je program pod nazivom „Keep boarding” (Nastavi sa ukrcavanjem) da bi svojim putnicima omogućila atraktivne popuste na različite usluge tokom boravka u Beogradu i Srbiji, saopšteno je iz Turističke organizacije Beograda.\nPutnici koji sačuvaju bording kartu sa leta „Er Srbije” kojim su došli u srpsku prestonicu biće u prilici da ostvare popuste na hotelski smeštaj, usluge u restoranima i kafićima, turističke atrakcije, posete muzejima i prevozne usluge. Više informacija o projektu „Nastavi sa ukrcavanjem” i partnerima koji nude popuste, putnici mogu pronaći na portalu „Er Srbije”. Program je za kratko vreme izazvao veliko interesovanje potencijalnih partnera, tako da se do sada već nekoliko desetina njih priključilo „Er Srbiji” na zajedničkom projektu umrežavanja i jačanja turističke ponude Beograda i Srbije.\n– Želeli smo da kreiramo dodatnu vrednost za putnike i omogućimo im da za cenu karte dobiju zaokružen i kompletan doživljaj putovanja, a ne samo prevoz do destinacije. Cilj nam je takođe da doprinesemo bržem oporavku ugostiteljskog sektora koji je, kao i avio-industrija, jedan od najugroženijih usled pandemije virusa korona. Beograd ima mnogo toga da ponudi svojim posetiocima i verujemo da ćemo ovim projektom dati podsticaj jačanju ekonomske aktivnosti u prestonici – izjavio je Jirži Marek, direktor za komercijalu i strategiju „Er Srbije”.\nZa ostvarivanje privilegija i popusta putnicima je potrebna originalna bording karta sa leta „Er Srbije” koju će u roku od nedelju dana od dolaska u Srbiju, zajedno sa ličnim dokumentom, pokazati na izabranom mestu. Bording kartu može upotrebiti samo vlasnik, a porodice pokazivanjem jedne bording karte ostvaruju pravo na popust za sve članove.


“Svi bismo željeli da cijena goriva bude niža, kao i mnogih drugih artikala, ali je činjenica da su cijene goriva u Srpskoj najniže u regionu”, naveo je Gluhaković.\n“Da je snabdjevač Rafinerija nafte u Brodu za sve distributere bilo bi mnogo lakše kontrolisati kvalitet goriva. Kada bi i Srpska i Federacija BiH koristili kapacitete ove rafinerije siguran sam da bi i cijene goriva bile niže. Siguran sam da je ovo gorivo i kvalitetnije i sigurnije od uvoznog”, zaključio je Gluhaković.\nGluhaković je podsjetio da je Vlada Srpske obavezala Ministarstvo trgovine i turizma da sa distributerima svakih 15 dana prati kretanje cijena goriva na svjetskom tržištu, da bi, ukoliko dođe do nekih poremećaja, mogli adekvatno reagovati. Srna\nTagovi: gorivonize cijenepredrag gluhakovicrafinerija nafte brod


O nama - Delicent\nZdrave i kvalitetne namirnice\niz srpskih sela u srcu Beograda\nMi verujemo da u vremenu u kom živimo, briga o nama samima mora biti na prvom mestu liste prioriteta. Samo kada smo potpuno zadovoljni sobom, možemo dati svoj maksimum članovima naše porodice, kolegama na poslu (i samom poslu), vezama sa prijateljima.\nPravilna i zdrava ishrana jesu najvažniji problem savremenog čoveka. U vremenu koje podrazumeva brzi tempo života, često nismo u mogućnosti da se posvetimo nabavci zdravih i kvalitetnih namirnica pripremu zdrave hrane.\nDelicent je naš način da olakšamo i poboljšamo život svakog od nas, povezujući proizvođače zdravih, kvalitetnih i na prirodan način uzgajanih namirnica i prehrambenih proizvoda sa nama koji brinemo o svom zdravlju i zdravlju nama bliskih ljudi.\nMi sarađujemo sa najvrednijim malim proizvođačima kvalitetne, zdrave, prirodno proizvedene hrane i pružamo najbolje proizvode svima kojima je pun ukus, besprekoran sastav i čisto zdravlje važno.\nNamirnice i proizvode za vas biraju istinski zaljubljenici zdrave, prirodno proizvedene hrane, ljudi koji žive priču koju rade. Kada biramo dobavljače, najvažniji su nam kredibilitet i kvalitet, a posebno nam je važno da svoj posao rade s ljubavlju. Vredne ruke žena i muškaraca, njihovo znanje, vera i ljubav, utkani su u svaki zalogaj proizvoda naših dobavljača. To ćete videti i osetiti po ukusu\nBistro i prodavnica nalaze se na Dorćolu (Knićaninova 3) i tu možete probati sve naše proizvode.\nMasline zelene sa bademom\nLibero Tim, 360g\n325,00 RSD Dodaj u korpu\nLibero Team, 700g\n295,00 RSD Dodaj u korpu\nPG Miloje Živanović, 220g\n655,00 RSD Dodaj u korpu


Premijerka Srbije sa senatorom Džonsonom u Njujorku\nRepublikanski senator Ron Džonson (arhivska fotografija)\nPredsednica Vlade Srbije Ana Brnabić počela je posetu Njujorku sastankom sa senatorom Ronom Džonsonom, predsedavajućim Komiteta za nacionalnu bezbednost i Potkomiteta za Evropu Senata, prenosi Fonet.\nU razgovoru sa Džonsonom, predednica Vlade istakla je da će iskoristiti posetu SAD i učešće u generalnoj debati na Generalnoj skupštini UN, kako bi u razgovorima sa svetskim liderima predstavila šta je sve Srbija uradila u političkim i ekonomskim reformama, saopšteno je iz kabineta premijerke\n„Srbija je posvećena stabilnosti i učinićemo sve da sačuvamo mir i stabilnost u regionu“, naglasila je Brnabić.\nGovoreći o razgovorima Beograda i Prištine, ona je posebno istakla da Priština svojim postupcima ne doprinosi dijalogu i da otežava dolazak do rešenja.\nSenator Džonson, koji je početkom septembra boravio u Beogradu, naglasio je da je predsedniku Aleksandru Vučiću preneo poruku da su Sjedinjene Države prijatelj Srbije i srpskom narodu.\nPredsednica Vlade je rekla da je jako važno što je došlo do promene odnosa američke administracije prema Srbiji.\n„To sam rekla i tokom posete Sjedinjenim Državama u julu, kada smo obeležavali 100 godina od podizanja srpske zastave ispred Bele kuće“, naglasila je premijerka i dodala da su „Srbija i SAD istorijski uvek bili saveznici i na istim stranama“.\nBrnabić je istakla da je za Srbiju važna podrška njenom evropskom putu.\nBrnabić predvodi delegaciju Srbije na generalnoj debati 73. zasedanja Generalne skupštine Ujedinjenih nacija. Ona će se obratiti Generalnoj skupštini UN u četvrtak, 27. septembra. U delegaciji sa premijerkom je prvi potpredsednik Vlade i ministar spoljnih poslova Ivica Dačić.\nPredsednica Vlade Srbije će u Njujorku prisustvovati prijemu koji organizuje predsednik SAD Donald Tramp.


„IZ JA GRADA U TI GRAD“- PREDSTAVA\nIzložba upotpunila uživanciju za mališane\nDečija predstava „Iz Ja grada u Ti grad“ odigrana je u Velikoj sali Kulturnog centra Novog Sada, dok je u holu bioskopa otvorena izložba „Novom Sadu s ljubavlju“, koju je list „Maštalica“ pripremio u saradnji sa učenicima novosadskih osnovnih škola. Ova izložba je prikaz višegodišinjeg rada sa decom, odnosno izbor najlepših radova objavljenih na stranicama ovog lista koji su posvećeni Novom Sadu.\n– Veliko nam je zadovoljstvo da ugostimo ovu divnu decu, i kao izvođače i kao publiku. Naši najmlađi sugrađani izvode divnu predstavu, napravili su i ove lepe crteže, i to su te nove generacije koje će narednih decenija puniti i ustanove kulture, ali će ujedno biti i oni koji stvaraju kulturu u Novom Sadu-rekao je direktor Kulturnog centra Novog Sada dr Andrej Fajgelj.\nDečija predstava „Iz ja grada u Ti grad“, po knjizi Mirsini Vigopolu, prati avanture Prkosa koji iz svog rodnog grada, u kome vlada boginja Gorda, dospeva prateći devojčicu Vedranu u potpuno drugačije okruženje.\nPaletu likova: Ambiciju, Nadmenog, Sujetu, Ponosa, Sebičnog s jedne, a Strpljivog, Smirenu, Plemenitog i Skromnu s druge strane dočarava sedmoro dece – polaznika kreativnih radionica u organizaciji Kulturnog Centra Novog Sada. Kreativne radionice organizovane su u saradnji sa Centrom za socijalni rad grada Novog Sada.


Živimo u svetu digitalizacije i prevlasti internet tehnologija, koje svakim danom sve više i više demonstriraju svoju moć nad čovečanstvom. Predstavljamo vam tehnološke tendencije koje će, prema najnovijim istraživanjima, obeležiti tekuću godinu i omogućiti dalji procvat internet tehnologije.\nKada je reč o tehnologiji, godina 2016. protekla je u znaku napretka veštačke inteligencije, od botova do virtuelnih asistenata, društvenih mreža i početaka globalizacije uvećane stvarnosti. Međutim, šta nam donosi 2017. godina?\nPrema podacima konsultantske kompanije za informacione i komunikacione tehnologije Gartner, firme širom sveta će u tekućoj godini uložiti 3,5 milijardi dolara u ovu oblast. Osim toga, očekuje se povećanje ukupne vrednosti investicija u softver i informatičke usluge.\nPrema mišljenju stručnjaka Gartner kompanije, ovo je 10 najvećih tendencija koje će obeležiti 2017. godinu, a koje se, pritom, mogu podeliti u 3 tematske grupe: veštačka inteligencija, digitalno i mreže.\n„Kako veštačka inteligencija tako i mašinsko učenje, doživeli su prekretnicu i njihova primena nastaviće da se uvećava, šireći se na sve usluge, predmete ili aplikacije koje funkcionišu uz pomoć tehnologije“, smatraju analitičari.\nKada govorimo o ovom tipu tehnologije (eng. machine learning) mislimo na oblast u okviru veštačke inteligencije koja dolazi do saznanja uz pomoć algoritama. Ona podrazumeva tehnologije kao što su duboko učenje ili neuronske mreže, koje omogućavaju mašinama napredovanje i promene u načinu funkcionisanja, kao i kreiranje pametnijih programa.\nPrema rečima IT konsultanata, u ovoj eri novih tehnologija, otkrivena je velika moć koju poseduje kombinacija paralelnih obrada, unapređenih algoritama i velikih baza podataka. Naime, može se koristiti u bankama za upravljanje transakcijama u realnom vremenu, za predviđanje ishoda, kao i pronevera.\n2. Pametne aplikacije\nOd ličnih asistenata do širokog spektra aplikacija koje funkcionišu uz pomoć veštačke inteligencije, tehnologija može da transformiše bilo koje radno okruženje time što će neka zaduženja učiniti efikasnijim i lakšim za izvršenje.\n„Svaka kategorija softvera, od bezbednosnih alatki do poslovnih aplikacija, imaće veštačku inteligenciju“, poručuju stručnjaci. Gartner očekuje da će do 2018. godine 200 najvećih kompanija na svetu koristiti pametne aplikacije i sve funkcionalne pogodnosti kompleksnih setova podataka (eng. big data) i analize, kako bi preispitali svoje ponude.\n3. Pametne stvari\nKako smatra konsultantkinja kompanije Gartner, aktuelne pametne „stvarčice“ su pre svega roboti, dronovi i autonomna vozila, a svaka od ovih kategorija će vremenom evoluirati kako bi ostavila što veći utisak na tržište.\nAnalitičari očekuju da će ovi tipovi uređaja izazvati sasvim novu fazu digitalnog poslovanja, iako predstavljaju samo jedan deo svih pametnih stvari koje postoje. Oni uveravaju da će ostale tehnologije interneta stvari (eng. Internet of Things) moći svuda da računaju na veštačku inteligenciju, od domaćinstava do kancelarija, fabrika ili medicinskih ustanova. Takođe, pošto se predviđa da će biti sve popularnije, pretvoriće se u vrstu saradnje i komunikacije uspostavljene između pametnih stvari, iako bi neki aspekti kao što su privatnost, poverenje ili poteškoće u njenoj uspostavi mogli usporiti njen dalji razvoj.\n„Granice, doduše nejasne, između digitalnog i fizičkog sveta, nastaviće da stvaraju nove mogućnosti za digitalno poslovanje“, poručuju stručnjaci i dodaju: „Digitalni svet će svaki put u sve većoj meri biti detaljan odraz onoga što predstavlja fizički svet i činiće se da je i sam njegov deo“.\n4. Virtuelna i uvećana stvarnost\nNaš način interakcije sa drugima menja se sa upotrebama virtuelne i uvećane stvarnosti. Virtuelna stvarnost se, između ostalog, može koristiti za potrebe učenja i situacije koje podrazumevaju daljinsko upravljanje, dok uvećana stvarnost dozvoljava mešanje stvarnog i virtuelnog sveta na najrazličitije načine.\n„Nesvakidašnja iskustva upotrebe uvećane i virtuelne stvarnosti dostižu svoj vrhunac kada je reč o ceni i mogućnostima. Ona će vremenom prevazići vizuelnu opčinjenost i angažovati sva ljudska čula“, kažu stručnjaci.\n5. Digitalni dvojnici\n„Digitalni dvojnik“ je virtuelni prikaz nekog predmeta koji se ostvaruje uz pomoć softvera kojim su se, za skladištenje podataka o fizičkom predmetu, u svojim počecima koristili informatički inženjeri. „Kroz 3 ili 5 godina, milioni stvari biće predstavljeni uz pomoć digitalnih dvojnika“, objašnjavaju konsultanti kompanije Gartner.\nOvakav tip tehnologije može se koristiti za analiziranje i simulaciju stvarnih situacija, poboljšanje performansi proizvoda i njegovo dobijanje na vrednosti. Međutim, stručnjaci upozoravaju da će šira primena ove tehnologije iziskivati kulturološku promenu u smislu da će oni koji se razumeju u upravljanje stvari fizičkog sveta sarađivati sa ljudima iz oblasti nauke o podacima i profesionalnim informatičarima.\n6. Blok-lanci i virtuelni novac\nBlok-lanci, takođe poznati pod nazivom blockchains, su tip distribuirane baze podataka u kojoj se transakcije u bitcoin-ima dele na blokove. Kako stručnjaci navode, oni će se sve više koristiti, jer obećavaju uspešnu transformaciju industrijskih operativnih modela i omogućavaju njihovu transparentnost. Međutim, uprkos tome što će biti jedna od tehnoloških tendencija 2017. godine i što je zainteresovanost za njih u porastu, nalaze se u alfa i beta fazama testiranja, pa i dalje predstavljaju tehnološki izazov.\nKod mrežaste topologije postoji dinamična povezanost između ljudi, procesa i usluga koje podržavaju digitalni ekosistemi.\n7. Konverzacioni sistemi\nKonverzacioni sistemi se mogu kretati od neformalnih do dvosmernih tekstova ili jednostavnih konverzacija tipa „Koliko je sati?“, kao i složenih interakcija poput usmenih iskaza svedoka. Radi se o načinu „povezivanja“ ljudi i mašina koji bi ubrzo mogao da se proširi na druga čula, kako bismo mogli da komuniciramo sa aplikacijama i drugim tehnologijama na jedan potpuno drugačiji način.\nFOTO: Eppenberger Digital\n8. Mrežne aplikacije i servisno orijentisana arhitektura\nGodina 2017. izrodiće nove „alatke“ za razvoj tehnoloških rešenja. Krajnji cilj biće mogućnost integrisanja mnogobrojnih korisnika pomoću raznih uređaja i komuniciranja sa raznovrsnim mrežama.\n9. Platforme digitalne tehnologije\nPrema rečima analitičara, svaka kompanija će imati kombinaciju od pet platformi digitalne tehnologije: informacioni sistemi, iskustva klijenata, analiza i inteligencija, internet stvari i fabrički ekosistemi. Oni tvrde da je ključna stvar da kompanije identifikuju kako će napredovati te platfome, kako bi se suočile sa izazovima digitalnog poslovanja.\n10. Bezbednosna arhitektura\nBezbednost će takođe biti prioritet u 2017. godini, još od prvih koraka u projektovanju tehnoloških uređaja. „Ljudi zaduženi za bezbednost će biti u obavezi da rade zajedno sa programerima aplikacija i softverskih rešenja i to će biti preduslov koji će morati da ispune skoro sve kompanije“, upozoravaju stručnjaci.


S obzirom na to da je u toku sezona godišnjih odmora, Ministarstvo unutrašnjih poslova Republike Srpske savjetuje građanima da prije odlaska na putovanja više puta provjere da li su svi prozori na njihovom domu zatvoreni, a vrata zaključana, te da preduzmu druge mjere zaštite i na adekvatan način obezbijede svoju imovinu kako bi umanjili mogućnost njene krađe ili oštećenja.\n"Građanima se savjetuje da u slučaju putovanja na duže vrijeme dom povjere na čuvanje komšijama ili rodbini, da im daju ključ ulaznih vrata i zamole ih da tokom noći pale svjetlo i češće obilaze njihov dom. Na taj način se stvara utisak da u stanu ili kući neko boravi. S obzirom na to da provalnici često provjeravaju da li nekog ima u kući tako što zvone, prije odlaska isključite zvono. Na taj način neće biti sigurni da li ste odsutni ili niste čuli zvono", savjetuje MUP RS.\nIako je danas popularno na društvenim mrežama objavljivati odlazak na putovanja, MUP RS savjetuje građanima da to ne čine, pogotovo ukoliko žive sami ili putuju sa svim ukućanima.\n"Apelujemo na građane da ukoliko znaju da su im komšije odsutne, a u njihovom domu čuju iznenadnu buku ili primijete zadržavanje nepoznatih lica, pozovu policiju na besplatan broj telefona '122' i na taj način spriječe nastupanje štetnih posljedica po njihovu imovinu, ali i po sopstvenu", navodi se u saopštenju MUP-a RS.\nMUP RS Imovina godišnji odmori


Teddy sofe i fotelje trenutno su najpoželjniji komadi nameštaja | Injournal - Lifestyle magazin\nTeddy sofe i fotelje trenutno su najpoželjniji komadi nameštaja\nLifestyle / 27.02.2022 27.02.2022\nModa i uređenje enterijera oduvek su bile usko povezane kategorije, a potvrdu ove tvrdnje svakodnevno dobijamo na Instagramu, gde su nam fotografije domova omiljenih influenserki često zanimljivije od njihovih odevnih kombinacija dok home tour klipove na YouTubeu neretko gledamo s većom pažnjom od videa u kojima nam pokazuju odeću koju su kupile. U skladu s tim, zvezde ove društvene platforme odavno više ne diktiraju samo modne trendove već sve češće i trendove u uređenju enterijera. Tako je upravo zahvaljujući njima do nedavno bio aktuelan nameštaj od pliša, letos smo u njihovim domovima konstantno gledali komade od ratana, a u poslednje vreme ubedljivo najpopularnije postale su fotelje i sofe od krzna.\nIstina je da smo takozvane teddy komade nameštaja počeli da primećujemo još prošle jeseni i zime, ali su Instagram definitivno osvojile ove sezone, pa ih možemo videti u domovima devojaka različitog senzibiliteta, svejedno da li je reč o ljubiteljkama minimalističkog, boho ili eklektičnog stila.\nShearling sofe i fotelje zapravo nisu novina u svetu dizajna enterijera, a prvi komadi u ovom stilu lansirani su u prvoj polovini 20. veka. Još 1935. predstavljena je fotelja dizajnera Flemminga Lassena simboličnog naziva The Tired Man, a usledili su Little Petra danskog arhitekte Vigga Boesena 1938, Clam Chair Philipa Arctandera 1944. godine i drugi. Zanimljivo je da su ovi komadi i dalje dostupni, a savremena izdanja teddy nameštaja uglavnom imaju slične zaobljene linije i dolaze u kombinaciji s drvetom.\nMeđu influenserkama na Instagramu podjednako su zastupljena originalna izdanja ovog nameštaja s potpisom velikih dizajnera, čija cena nije zanemarljiva, ali i moderne verzije dostupne u komercijalnim salonima koje i šira javnost može da priuštiti. Mada na prvi pogled teddy sofe i fotelje mogu izgledati ekstravagantno, zapravo se vrlo lako uklapaju u najrazličitije enterijere i neretko postaju centralni komad u prostoriji. Nama se dopadaju jer unose cozy atmosferu u čitav dom, a svi želimo da se osećamo što ušuškanije u svoja četiti zida.


SU: Izbeglice stigle u nov prihvatni centar | Autonomija\nSU: Izbeglice stigle u nov prihvatni centar\nAktivisti obezbedili hranu, napitke i smeštaj u toplim barakama\nPrva dva autobusa sa ukupno 116 izbeglica sa Bliskog istoka, pretežno iz Iraka, Sirije i Avganistana noćas je potražilo privremeni smeštaj u centru u Subotici, adaptiranim sredstvima nemačke organizacije Arbeiter Samariter Bund (ASB), saopšteno je danas iz te organizacije.\nU saopštenju ASB se objašnjava da su aktivisti za izbeglice obezbedili hranu i napitke, kao i smeštaj u toplim barakama gde im je ponuđena medicinska pomoć.\nDirektor ASB u Srbiji Gordan Velev istakao je da je ta organizacija uspela da deluje efikasno i obezbedi toplo prenoćište za izbeglice.\n„Za adaptaciju prihvatnog centra u Subotici opredelili smo 150 hiljada evra. Radove na sanaciji centra započeli smo u septembru, a dva meseca kasnije centar površine 580 kvadratnih meatara i kapaciteta do 150 kreveta potpuno je renoviran. Ovo je još jedan od primera odlične saradnje nevladinog sektora, nacionalnih ali i lokalnih institucija i organa Srbije“, izjavio je Velev.\nU saopštenju se ističe da je organizacija ASB do sada, iz svojih sredstava i preko donacije Evropske unije i nemačkog Ministarstva spoljnih poslova, obezbedila preko 1.5 milliona evra za pomoć izbeglicama i institucijama Srbije koje su uključene u rešavanju pitanja izbeglica i migranata.


BiH /Skandalozna izjava srebreničkog protojereja: Četnici su bili borci protiv fašizma / Radio Sarajevo\n28. 01. 2020. u 21:32:00 Radiosarajevo.ba\nSrebrenički protojerej Aleksandar Mlađenović na skandalozan način je prokomentirao sliku osnovaca iz ovog grada koja je uznemirila javnost u BiH.\nMlađenović je za Srnu izjavio da je "okrestrirani medijski napad Bošnjaka na grupu učenika srebreničke osnovne škole zbog fotografije sa natpisom 'Pozdrav braći četnicima' u kabinetu vjeronauke posljedica neznanja o značenju riječi četnik i njihove uloge u historiji".\n"Ta fotografija je objavljena na društvenim mrežama i danas orkestrirano u medijima napadaju djecu lokalni bošnjački političari, nazivajući ih fašistima, a ne znaju značenje riječi četnik i njihovu ulogu u istoriji, odnosno borbi protiv fašizma i sprečavanju istrebljenja i odbrani srpskog naroda sa ovih prostora od predaka ovih koji danas osuđuju srpsku djecu", rekao je novinarima protojerej Mlađenović.\nFotografija je objavljena na društvenoj mreži "Instagram" na profilu jednog od učenika osnovne škole u Srebrenici, a potez grupe srebreničkih osnovaca kritikovali su mnoge javne ličnosti.\nTagovi: Srebrenica četnici osnovci Instagram\nStavovi / Fejzić: Nećemo dozvoliti da se naša djeca osjećaju ugroženo\nInformacije / Centrotrans: Evo kako će se odvijati gradske i federalne linije u ponedjeljak


Grad Pirot - Delegacija Vlade Nemačke – Pirot primer ostalim gradovima\nPredstavnica Ministarstva za ekonomsku saradnju i razvoj Savezne republike Nemačke Imke Gilmer, danas je sa delegacijom nemačkih vladinih organizacija HELP i GIZ, posetila Pirot i novu energanu Senjak, koja je izgrađena upravo zahvaljujući odličnoj saradnji našeg grada i Vlade Nemačke.\nKako je kazala novinarima, Pirot je primer kako treba da se razvija infrastruktura u gradu i kako da se na najbolji mogući način iskoriste strani fondovi za izgradnju važnih infrastrukturnih projekata, poput Energane u Senjaku.\nDeleganciju Nemačke najpre je primio u svom kabinetu gradonačelnik Pirota mr Vladan Vasić, nakon čega su zajedno obišli Energanu Senjak.\n- Glavni cilj današnje posete je da se na licu mesta uverim koliko je odlična saradnja sa gradom Pirotom. Ovde sam mogla da se upoznam sa tim koji projekti se realizuju, pre svega u oblasti toplifikacije i vodosnabdevanja i vidim da to zaista funkcioniše odlično. Za Pirot se može reći da je primer drugim gradovima i to u mnogim oblastima, i u domenu energetske efikasnosti, a grad Pirot je pionir kada je reč o uvođenju novog tarifnog sistema prema ostvarenoj potrošnji-kazala je Gilmer i dodala da se danas u okviru ove posete Pirotu, upoznala sa timom ljudi koji imaju jako mnogo planova i vizija za grad, ali da uspevaju i da realizuju svoje planove.\nGradonačelnik Vasić zahvalio se delegaciji Nemačke na poseti.\n- Ovo je visoka delegacija, a osim gospođe Gilmer, tu su i predstavnici ambasade Nemačke, visoki predstavnici nemačkih institucija kao što je KFW banka, GIZ, HELP. Mi smo u partnerstvu sa KFW bankom krenuli u program obnove toplane i grejanja, a napravili smo kompletno nov sistem, što bez KFW banke ne bi uspeli. Posle toga smo imali dobar program u oblasti poboljšanja vodosnabdevanja, očekuje nas još jedan program za izgradnju postrojenja za prečišćavanje otpadnih voda, a pored toga, odlično sarađujemo sa HELP-om, GIZ-om i drugim nemačkim institucijama. Ja mislim da je Nemačka najvažnija zemlja u EU, naša saradnja sa njihovim institucijama je više nego potrebna Pirotu i Srbiji. Mislim da možemo da budemo zadovoljni dosadašnjom saradnjom i da očekujemo dobru saradnju i u buduće-kazao je gradonačelnik Vasić.


Tužilaštvo BiH provodi istragu protiv Dragana Mektića - Bportal.ba - Najvažnije vijesti iz BiH\n“U skladu sa ranijom informacijom, da će javnost bit obaviještena o aktivnostima Tužilaštva BiH nakon informacije od 3. aprila 2019. godine, Tužilaštvo BiH informira javnost da je donijelo naredbu o provođenju istrage protiv Dragana Mektića”, saopćeno je iz Tužilaštva BiH.\nNaredba o provođenju istrage donesena je nakon što je u radu na predmetu Tužilaštvo BiH došlo do više dokaza o postojanju osnova sumnje o počinjenim krivičnim djelima zloupotreba položaja ili ovlasti, odavanje tajnih podataka te davanje lažnog iskaza.\n“Naime, iz do sada prikupljenih dokaza proizlazi osnov sumnje da je navedni kao odgovorna osoba, u svojstvu ministra sigurnosti u Vijeću ministara BiH, pribavio određene povjerljive podatke, a potom ih na različite načine, iako je znao da je obvezan čuvati tajne podatke, podijelio sa osobama koje nemaju ovlasti za pristup podacima sa oznakom tajnosti, a potom neistinito obavještavao javnost, te u konačnici dao lažan iskaz u Tužilaštvu BiH, što je prouzročilo teške posljedice za sigurnost, vladavinu prava i ugled Bosne i Hercegovine”, saopćeno je iz Tužilaštva BiH.\nZaključili su da će u toku istrage biti tretirani dokumenti i dokazi sa oznakama tajnosti i da će predmet narednom periodu dobiti oznaku tajnosti.\nPodsjećamo, istraga protiv ministra sigurnosti BiH je otvorena zbog odavanja informacija o navodnim aktivnostima obavještajaca i diplomata Hrvatske u naoružavanju selefija iz BiH.\nOznačeno: dragan mektic, istraga, Tuzilastvo BiH\n– Na osnovu informacija koje su iznijeli članovi povjereništva sa svih općina na području TK, veliki broj članova podržava rad SDA i aktivnosti koje su poduzete u posljednjem periodu na raščišćavanju stanja i stabilizacije SDA. Posebno nas raduje činjenica da je nakon pokrenutih procesa povećan broj uključivanja mladih ljudi u Stranku demokratske akcije – kaže […]


MINISTARSTVO PROSVETE, NAUKE I TEHNOLOŠKOG RAZVOJA ODLUČILO: Takmičenja i smotre učenika biće održana\nPočetak/Obrazovanje/MINISTARSTVO PROSVETE, NAUKE I TEHNOLOŠKOG RAZVOJA ODLUČILO: Takmičenja i smotre učenika biće održana\nNiške Vesti4. februara 2021.\nTakmičenja i smotre učenika osnovih i srednjih škola u Srbiji biće održana uprkos najavama pojedinih stručnih društva da nema uslova za njihovo održavanje, odluka je Ministarstva prosvete, neuke i tehnološkog razvoja.\nOdluka je upućena svim osnovnim i srednjim školam a u dopisu se navodi da je potrebno da svi organizatori, uključujući osnovne i srednje škole preuzmu neophodne aktivnosti kako bi se takmičenja organizovala uz poštovanje svih epidemiloških mera.\n“Cilj takmičenja i smotri je afirmacija obrazovno vaspitnog rada, postignuća učenika i podizanje kvaliteta obrazovanja. Odluka da se takmičenja i smotre održe uz poštovanje svih epidemiloških mera doneta je u najboljem interesu učenika i kako niko od učenika ne bi bio oštećen i diskriminisan“, naveo je ministar Branko Ružić.\nUz dopis Ministarstva školama su dostavljene i preporuke za postupanje tokom održavanja takmičenja učenika u cilju prevencije i kontrole infekcije virusom Kovid 19 Instituta za javno zdravlje „Dr Milan Jovanović Batut“.\n“Potrebno je primenjivati sve mere prevencije za sprečavanje virusa, uključujući i obavezno nošenje maske i obezbeđivanje mera za pojačanu higijenu ruku i prostora. Tokom održavanja takmičenja broj učenika u učionici ne može biti veći od 15, a neophodno je i održavanje fizičke distanca od najmanje 1,5 metara. Za kontrolu sprovođenja mera neophodno je zadužiti jednu osobu, deo je preporuka Instituta za javno zdravlje”, stoji u dopisu.\nPreporuka je da sportska takmičenja budu pomerena i održana u trenutku kada epidemiološka situacija bude povoljnija.\nBranko Ružić đaci smotra učenika\nPovratak u škole od ponedeljka, nema novog popuštanja mera\nMlađi osnovci od 22. marta idu redovno na nastavu


Kompanija Vinci podnela prijavu Komisiji za zaštitu konkurencije\nPredsednik Komisije za zaštitu konkurencije Miloje Obradović izjavio je danas da se toj ustanovi francuska kompanija Vinci obratila povodom koncesije za Aerodrom u Beogradu.\n- Vinci je podneo prijavu koncentracije i on će biti obrađen u skladu sa zakonskim rokom koji Komisija ima od 30 dana - objasnio je Obradović.\nRekao je da očekuje da će slučaj biti rešen od roku od 30 dana.\nTakođe je preneo da se Vinci obratio i u vezi zaštite podataka i da će, kako ističe Obradović, Komisija taj zaključak, koji već razmatra, doneti pre rešenja na prijavu koncentracije.\nFintel Energija podneo prijavu za listing na Beogradskoj berzi\nItalijanska kompanija za proizvodnju električne energije iz obnovljivih izvora Fintel Energia Group saopštila je da je njena podružnica u Srbiji, Fintel Energija podnela zahtev za listing akcija na Prime Marketu Beogradske berze.\nPrijava koja je najpre podneta Komisiji za hartije od vrednosti 18. aprila deo je procesa inicijalne ponude akcija ove kompanije na Beogradskoj berzi, saopštila je Fintel Energia Group.\nListiranje akcija će biti realizovano na način da omogući kupovinu akcija kako institucionalnim, tako i pojedinačnim investitorima, navodi Fintel Energia Group.\nKompanija je takođe navela da je u toku priprema prospekta za najavljeni listing.\nŠta je novi razlog nastavka smanjenja proizvodnje nafte?\nVišak zaliha nafte na svetskom tržištu, koji je tri godine vršio pritisak na cene tog energenta, gotovo je nestao ali, umesto da slave pobedu, Organizacija zemalja izvoznica nafte (OPEK) i Rusija imaju novi razlog za nastavak smanjenja proizvodnje.\nDŽEDA - Višak zaliha nafte na svetskom tržištu, koji je tri godine vršio pritisak na cene tog energenta, gotovo je nestao ali, umesto da slave pobedu, Organizacija zemalja izvoznica nafte (OPEK) i Rusija imaju novi razlog za nastavak smanjenja proizvodnje.\n"Istorijski dogovor OPEK-a o smanjenju proizvodnje ostvario je impresivne rezultate, zbrisavši 97 posto viška zaliha sa tržišta. Ipak, rezovi bi trebalo da budu nastavljeni jer preostaje još jedan važan, a to je da se investicije u proizvodnju nafte i gasa vrate na zadovoljavajuće nivoe", izjavio je saudijski ministar energetike Halid al Falih, a prenosi "Blumberg".\nNa prodaju imovina Gemaxa - Traži se kupac za zemljište u Batajnici i Zemun Polju\nStečajni upravnik građevinskog preduzeća Gemax oglasio je prodaju imovine tog stečajnog dužnika, i to u devet celina.\nNajvrednije su dve celine - polovina građevinskog zemljišta površine 120 hiljada kvadratnih metara u Zemun Polju, koje je procenjeno na oko 234 miliona dinara, i 9/17 poljoprivrednog zemljišta površine 89 hiljada kvadrata u Batajnici koje je procenjeno na 172 miliona dinara.\nPočetna cena za zemljište u Zemun Polju je 117 miliona, dok se ono u Batajnici prodaje po ceni od 51,6 miliona dinara.\nMeđu preostalim celinama oglašenim na prodaju nalazi se šest garaža u Omladinskoj ulici i apartman u Vrnjačkoj Banji vredan 6,25 miliona dinara.\nJavno nadmetanje biće održano 21. maja, a više detalja možete pogledati OVDE.\nPrivredni sud u Beogradu inače, pokrenuo je prethodni postupak za ispitivanje uslova za otvaranje stečaja nad Gemaxom u skladu sa unapred pripremljenim planom reorganizacije još krajem 2013. godine, a ova i druga imovina već je nuđena na prodaju tokom oktobra 2017. godine.\nPosustalo trgovanje akcijama na Berzi, obveznice planule\nTrgovanje državnim obveznicama podiglo je danas promet na Beogradskoj berzi, dok su indeksi poslednji trgovački dan u nedelji završili u "crvenom" uz posustajanje aktivnosti investitora na tržištu akcija.\nBEOGRAD - Trgovanje državnim obveznicama podiglo je danas promet na Beogradskoj berzi, dok su indeksi poslednji trgovački dan u nedelji završili u "crvenom" uz posustajanje aktivnosti investitora na tržištu akcija.\nVisok ukupan promet na trgovanju, od 442,3 miliona dinara (3,7 miliona evra), ostvaren je zahvaljujući državnim dužničkim hartijama.


Haradinaj: Ako treba, pozvaćemo FBI da rasvetli ubistvo Ivanovića - Insajder\nArhiva » Vesti » Insajder 16.01.2018\nHaradinaj: Ako treba, pozvaćemo FBI da rasvetli ubistvo Ivanovića\nPremijer Kosova Ramuš Haradinaj izjavio je da je začuđen odlukom Srbije da suspenduje razgovore o normalizaciji odnosa između dve zemlje i da je Kosovo to koje ne bi trebalo da učestvuje u pregovorima.\nInsajder utorak, 16. januar 2018. | Beta, Kossev\n"Iznenađeni smo odlukom Srbije o suspenziji pregovora... Političke izjave imaju težinu, ali je mnogo veća pretnja vest da će se Srbija naoružati raketama koje mogu da stignu do Kosova. To je izjavio načelnik Generalštaba Srbije i to je uznemiravajuće", rekao je Haradinaj na konferenciji za medije posle sastanka Saveta za bezbednost Kosova.\nOn je dodao da bi to bio dovoljan razlog da kosovska strane ne učestvuje u dijalogu.\n"Zbog toga mi ne bismo trebali da učestvujemo u dijalogu", naveo je Haradinaj.\nPredsednik Srbije Aleksandar Vučić ranije danas je na konferenciji za novinare povodom ubistva lidera Građanske inicijative SDP Olivera Ivanovića naveo da je Srbija dobro razumela pretnje predsednika Skupštine Kosova Kadrija Veseljija koga je nazvao "pravim gospodarem Kosova".\n"Pravi gospodar na Kosovu nije Tači ili Haradinaj već Kadri Veselji koji govori da se Albanci neće zaustaviti do Niša. Mi smo razumeli te pretnje i dobro smo ih shvatili, kao i ćutanje onih koji su trebali odmah da reaguju. Naš odgovor je da neće stići do Niša, mogu da ga posete kao turisti a da dolaze sa vojskom, to neka zaborave", rekao je Vučić.\nDelegacija Beograda danas je napustila pregovore sa Prištinom u Briselu pošto je objavljena vest o ubistvu predsednika Građanske inicijative SDP Olivera Ivanovića u severnom delu Kosovske Mitrovice.\nEvropska unija oštro je osudila jutrošnje ubistvo Olivera Ivanovića u Kosovskoj Mitrovici i izrazila saučešeće njegovoj porodici, izjavila je portparolka EU za spoljni politiku i bezbednost Maja Kocijančič. Ona je rekla i da EU "poziva sve strane da pokažu smirenost, da budu uzdržane kako bi vladavina prava i pravda mogle da zauzmu svoje mesto".\nHaradinaj: Ubistvo Ivanovića rezultat “spoljnog mešanja”\nKosovski premijer Ramuš Haradinaj je rekao da je ubistvo Olivera Ivanovića rezultat "spoljnog mešanja" i ukoliko bude bilo potrebno, kosovske institucije će radi rasvetljavanja ubistva zatražiti pomoć i od međunarodnih agencija, a posebno od američkog FBI-a.\nOn je nakon sastanka Saveta za bezbednost Kosova održao konferenciju za medije u Prištini. Iako se, kako je ranije saopšteno, radilo o redovnom sastanku ovog saveta, sazvan je nakon Ivanovićevog ubistva, čim se Savet danas, dodaje se - posebno bavio.\n"Mislimo da je zločin na Severu rezultat mešanja van Kosova, nezakonitih mešanja," rekao je kosovski premijer, prenosi Lajmi.\n"Uveravam vas da ćemo raditi na rasvetljavanju ovog slučaja. I čim otkrijemo da nam treba pomoć, mi ćemo to i zatražiti. Ali do sada nam nije bila potrebna pomoć. Zapaljen je automobil bez tablica, brzo smo uspeli da dobijemo potrebne informacije za vlasništvo auta, ali ne mogu da dam više detalja," naveo je takođe Haradinaj, prenosi Koha.\nRamuš Haradinaj Haradinaj Brisel Kosovo


VLADA SRPSKE - Saglasnost za realizaciju projekata vodovoda u Bileći i Petrovu | Trebinje Live\nVLADA SRPSKE - Saglasnost za realizaciju projekata vodovoda u Bileći i Petrovu\nVlada Republike Srpske dala je danas saglasnost za realizaciju projekta "Vodovod i kanalizacija u opštini Bileća", procijenjene vrijednosti pet miliona evra.\nOvaj projekat bi se finansirao sa 2,5 miliona evra kreditnih sredstava Evropske investicione banke /EIB/, dok bi se preostali iznos obezbijedio iz bespovratnih sredstava međunarodnih institucija i vlastitog učešća opštine.\n"Opšti cilj projekta je poboljšanje snabdijevanja vodom i odvođenja otpadne vode u opštini Bileća", saopšteno je iz Biroa Vlade Srpske za odnose s javnošću.\nVlada Srpske dala je saglasnost i za realizaciju projekta "Rekonstrukcija vodovoda u opštini Petrovo", vrijednog do 1.532.000 evra.\nPrema odluci Vlade, projekat bi se finansirao sa 762.000 evra kreditnih sredstava EIB-a, dok bi preostali novac bio obezbijeđen iz bespovratnih sredstava međunarodnih institucija i vlastitog učešća opštine.\n"Opšti cilj projekta je poboljšanje snabdijevanja vodom stanovništva Petrova. Poboljšanje je neophodno da bi se povećala pouzdanost u isporuci pijaće vode i poboljšalo poslovanje javnog komunalnog preduzeća kome je povjereno održavanje vodovoda i kanalizacije", navodi se u saopštenju.\nIz Vlade Srpske su istakli da će se dalja realizacija oba projekta odvijati prema procedurama u skladu sa odredbama Ugovora o finansiranju između BiH, Republike Srpske i EIB, kao i pravilnika o načinu i postupku realizacije projekata vodovodne i kanalizacione infrastrukture u Srpskoj.


Iako je ova turistkinja poželela da joj adrenalin prostruji kroz telo tokom bandži-skoka sa mosta na Viktorijinim vodopadima, nije ni slutila da će za 120 američkih dolara, koliko je platila skok, doživeti mnogo veće uzbuđenje.\nZa australijski “Kanal 9” Erin je objasnila da je u reku upala naglavačke, nakon čega je morala da se bori sa jakom strujom dok je plivala ka obali reke koja pripada Zimbabveu.\n- Zapravo morala sam da plivam vezanih nogu i da za sobom vučem sajlu od bandžija. Bilo je veoma strašno, pogotovo jer se ovaj kabl nekoliko puta kačio za stene - prenela je Erin svoje utiske australijskoj televiziji.\nAustralijanka skače sa mosta iznad reke Zambezi\nNakon pada sa 111 metara devojka iz Perta je provela nedelju dana u bolnici, a zvaničnici su najavili istragu kako je došlo do ovog incidenta.\nNa snimku koji je snimio njen prijatelj, vidi se kako Erin skače sa mosta i momenat kada je sajla pukla, a ona završila u reci. Prema procenama policije kabl je pukao kada se Erin nalazila 20 metara od površine Zambezija.\nMinistar turizma Zambije, Given Lubinda, pokušao je nakon incidenta da uveri turiste da je ovaj incident izolovan slučaj i da je veoma bezbedno upražnajvati bandži-skokove na Viktorijinim vodopadima.\n- Svake godine odavde skoči više od 50.000 ljudi, što potvrđuje koliko je ovo bezbedna zabava. Ovo je prvi incident od kako je pre deset godina postavljen bandži na ovom mostu - izjavio je Lubinda i zaključio da je verovatnoća da se ovako nešto dogodi jedan na svakih 500.000 skokova.\nVIDEO> Pogledajte izjavu Erin Lengvorti:\nSeka poručila Milanu Stankoviću: Lupiću ti šamarčinu kad te vidim! Milan odgovorio: Kakva septička jama!


Oko 270 radnika javnog preduzeća u strahu, ne znaju ko ostaje na poslu - Rešetka\nOko 270 radnika javnog preduzeća u strahu, ne znaju ko ostaje na poslu\nJavno komunalno preduzeće „Hammeum“ uskoro će da doživi transformciju, a radnici poslednjih dana strahuju da li će ostati bez posla. I dok mnogi tvrde da je do ovoga došlo kako bi se izvršila racionalizacija i „otkačili“ oni koji su iz mnogih razloga primljeni poslednjih godina, drugi misle da je u pitanju politička osveta lokalnih naprednjaka prema onima koji nisu podobni. Za sada se još uvek zvanično ne zna sudbina 270 stalno zaposlenih radnika, a od ovog najvažnijeg prokupačkog preduzeća faktički nastaju tri.\nReč je o uskoro novoformiranom Javnom preduzeću „Gradski vodovod“ koje će imati najviše 145 zaposlenih i iz dosadašnjeg preduzeća uzima voodovod, kanalizaciju i groblje.\nU JKP „Hammeum“ ostaju oni koji ne mogu da se raspodele, kao što su zaposleni u Fondu za stočarstvo, eko fondu i drugi koji su na primer radili na groblju, u vodovodu ili nekom drugom delu preduzeća, a treći deo uzima koncesionar, koji je jedno privatno preduzeće iz Beograda. Ono je u obavezi da primi 30 zaposlenih, a dobija zelenilo, parking servis, pijacu i čistoću.\nSudbina JKP „Hammeuma“ se ne zna, ali se pominje likvidacija nakon odvajanja, koje bi trebalo da potvrdi lokalna skupština krajem maja. Radnicima se nudi i otpremnina u visini od 890.000 dinara. Ipak, naši sagovornici, još uvek precizno ne znaju šta će se dogoditi sa bilo kim iz preduzeća koje se odvaja, te među njima vlada panika i svi pokušavaju da pronađu način da se nađu na spisku onih koji će biti u novom „Gradskom vodovodu“. Za sada niko ne želi da pređe u preduzeće koje će uzeti koncesionar, a ko u novom vodovodu stane najviše 145 radnika, a 30 preuzme koncesionar, ostaje nerešena sudbina još stotinak.\nSadašnji direktor JKP „Hammeum“ Saša Stošić kaže da bojazni nema i da će se svi zaposleni obezbediti, a da JKP „Gradski vodovod“ preuzima sve dosadašnje radnike koji su važni za ovu delatnost.\n“Rađena je anketa i ima šezdesetak zainteresovanih za otpremninu. Trenutno radimo deobni bilans, koji nam je najvažniji”, kazao nam je Stošić.\nGrad Prokuplje je bio zadužen za izbor koncesionara, a on je zapravo i predložio podelu preduzeća. Nezvanično smo saznali da hoće da smanje broj zaposlenih u upravi, ali mnogi misle da je sve trebalo uraditi bez koncesionara i bez odvajanja.\nI dok nadležni smatraju da je ovo idealno rešenje, opozicione stranke u Prokuplju tvrde da je besmisleno da se deli preduzeće koje drži čitav grad.\n“Prave se politički spiskovi i samo podobni će ostati. Poslednje dve godine lokalna vlast je svesno uništavala preduzeće kako bi ga lakše prodali. Besmisleno je na primer to što će koncesionar mesečno plaćati pola milina dinara, na godišnjem nivou šest miliona dinara, a Grad Prokuplje će ga subvencionisati sa 55 miliona godišnje. Koja je tu računica i zašto je uopšte bilo potrebe da se obezbedi koncesionar, kada se iz para građana Prokuplja daje toliki novac. Zar nije bilo bolje da sve ostane isto”, pita se predsednik Demkratske stranke u Prokuplju Slaviša Momčilović.\nOn dodaje da će ova stranka podneti krivičnu prijavu protiv odgovornih, posebno što se koncesionaru daje i pijaca, čak i ova koja se trenutno gradi, a za koju je dato tri miliona evra. Demokratama će se u podnošenju krivične prijave pridružiti i prokupački odbor Stranke slobode i pravde, koji se oštro protivi otpuštanjima u ovim neizvesnim ekonomskim uslovima.\n“Ukoliko lokalna samouprava nije sposobna da obezbedi poslove radnicima izaći ćemo sa programom restruktuiranja i pronaći način da niko ne ostane bez posla. Sramota je što lokalna vlast nije obavestila građane Prokuplja koliko grad Prokuplje gubi, a koliko dobija ovakvim rešavanjem problema”, kažu u OO SSP Prokuplje.\nJKP „Hammeum“ je formirano kao preduzeće 2015. godine kada je SNS došao na vlast. Ta odluka je tada pravdana smanjenjem troškova javnih preduzeća, ali je opet svako imalo svog rukovodioca, čak i svoju sekretaricu. U tom trenutku bilo je 300 radnika. Kasnije je broj smanjen na 270 zaposlenih, zbog onih koji u otišli u penziju, ali je u međuvremenu i primljeno dosta novih. Trenutno, iako je preduzeće pred zvaničnm podelom, preko javnih radova primljeno je više lica, kao potrebna radna snaga.\nPrethodna vest Ekološka Živa biblioteka sutra u podne na šetalištu u Vranju\nSledeća vest Na krosu RTS-a u Leskovcu trčalo oko 8.000 učenika i predškolaca


Ipak ništa od dogovora: Iran odbacio navode o sporazumu sa SAD-om oko uranija - Vijesti - Index.hr\nIpak ništa od dogovora: Iran odbacio navode o sporazumu sa SAD-om oko uranija\nGlasnogovornica iranskog ministarstva vanjskih poslova danas je opovrgnula navode o tome kako je između SAD-a i Irana postignut dogovor\nsubota, 3.1.2015. 14:27\nGLASNOGOVORNICA iranskog ministarstva vanjskih poslova danas je opovrgnula navode o tome kako je između SAD-a i Irana postignut dogovor o tome da će se iz Irana dio obogaćenog uranija biti poslan u inozemstvo, prenosi The Times of India.\n"Nikakav dogovor nije postignut na području nuklearnih pregovora. Vijesti namjerno rade u interesu određenih grupa kako bi otežale pregovore", dodala je glasnogovornica.\nPodsjetimo, jučer se u medijima pojavila informacija o tome kako su Washington i Teheran korak bliže dogovoru, nakon što je Iran pristao na slanje dijela svojeg obogaćenog uranija na skladištenje u Rusiju.\nUsto, navodilo se i kako je kraj nuklearnih pregovora u prosincu doveo do popisa potencijalnih područja oko kojih se sile slažu.


Dan online - Politika: Tenzije prevazići mirnim putem - 2020-02-18\nPolitika PREDSJEDNIK EVROPSKOG SAVJETA NA SASTANKU SA ĐUKANOVIĆEM U BRISELU SUGERISAO\nĐukanović i Mišel sa saradnicima Tenzije prevazići mirnim putem\nZapadni Balkan nema održivu alternativu evropskoj i evroatlantskoj integraciji, ocijenio je crnogorski predsjednik Milo Đukanović i naglasio da je neophodno iskoristiti trenutak i stvari na Balkanu vratiti pod evropsku kontrolu. On je to kazao juče u Briselu na sastanku sa predsjednikom Evropskog savjeta Šarlom Mišelom.\n– Crna Gora je veoma ohrabrena porukama novih briselskih institucija koje potvrđuje i jasno vidljiva usklađenost i usaglašenost poruka Savjeta i Komisije, koje se prema Zapadnom Balkanu odnose kao prema dijelu Evrope koji treba uvesti u evropski sistem vrijednosti – naveo je Đukanović.\nKako je kazao, Zapadni Balkan nema održivu alternativu evropskoj i evroatlantskoj integraciji.\n– Crna Gora ostaje na pozicijama pouzdanog saveznika EU u regionu i veoma predan promoter evropskih vrijednosti– kazao je Đukanović.\nŠarl Mišel je iskazao punu saglasnost sa jasno prepoznatim oblastima koje treba da budu u fokusu pažnje u cilju budućeg napretka Zapadnog Balkana – vladavina prava, obrazovanje, bolja povezanost i infrastruktura.\n– Odnos Zapadnog Balkana i EU jedan je od prioriteta u Savjetu. Nova uloga političkog vođstva EU i snažna politička volja su prisutni i potrebno je iskoristiti trenutak za odlučan korak ka ostvarenju cilja koji podrazumijeva razvoj društava koja dijele vrijednosti vladavine prava, slobode i dostojanstvo građana– naveo je Mišel.\nPozitivna odluka Savjeta u martu bila bi, smatra on, snažan signal i podsticaj za nove evropske institucije, čime bi se stvorili uslovi i za veći fokus na snažniju investiticionu strategiju koja bi bila vidljiva, konkretna i opipljiva.\nMišel je takođe prenio očekivanje pozitivne reakcije i od lidera Zapadnog Balkana u smislu smanjivanja nesporazuma i jače spremnosti, volje i želje kako bi cijeli taj region uz podršku Brisela učinio iskorak.\n– U kontekstu aktuelnog pitanja Zakona o slobodi vjeroispovijesti, o čemu je Đukanović detaljno informisao visokog sagovornika, Mišel je podijelio uvjerenje da su dijalog, spremnost na razumijevanje i rješavanje tenzija mirnim putem najbolji način za njihovo prevazilaženje – navodi se u saopštenju iz kabinete crnogorskog predsjednika.\nĐukanović je juče učestvovao i na donatorskoj konferenciji za pomoć u rekonstrukciji Albanije nakon razornih zemljotresa, koju je organizovala predsjednica EK Ursula fon der Lajen.


Vrelina na jugozapadu SAD prvog dana ljeta\nPrvi dan ljeta obilježen je najvećom vrelinom na jugozapadu Sjedinjenih Američkih Država u posljednjih nekoliko godina, sa temperaturom koja bi danas mogla da dostigne 49 stepeni Celzijusovih, što se posljednji put desilo prije 22 godine.\nMeteorolozi su juče u Feniksu izmjerili 48 stepeni, što se desilo još samo četiri puta od kada se vodi evidencija.\nStručnjaci upozoravaju da će toplotni talasi u Arizoni, Nevadi i Kaliforniji biti sve češći, prenio je AP.\nRekordna temperatura od 50 stepeni Celzijusovih u Feniksu je izmjerena 26. juna 1990. godine.\nU Dolini smrti u Kaliforniji juče je izmjereno 51,6 stepeni, a u Palm Springsu 49,4 stepeni.


Na Horgošu do daljeg bez naplate parkinga za kamione - YU ECO RTV\nNaslovna / Društvo / Na Horgošu do daljeg bez naplate parkinga za kamione\nGoran Pre 4 седмице\tDruštvo Napiši komentar 33 Pregledi\nNa jučerašnjem sastanku predstavnika ministarstava saobraćaja, policije i Republičke direkcije za imovinu sa udruženjem vozača kamiona dogovoreno je da se do daljeg na graničnom prelazu Horgoš teretnim vozilima ne naplaćuje parking.\nPrivatna firma Terminali SRB pokušala je prošle nedelje da naplati parking, zbog čega je u petak na Horgošu satima bio blokiran saobraćaj.\nPredsednik UO Poslovnog udruženja Međunarodni transport Neđo Mandić za Tanjug kaže da ovo „do daljeg“ znači – do konačnog rešenja problema.\nA problem je izbio kada je preduzeće Terminali RSB, kako kaže Mandić, bespravno postavilo barijere za sva teretna vozila na ulazu iz Mađarske u Srbiju a rampe su se podizale samo ako bi prevoznici platili korišćenje parkinga, što su oni odbijali jer parking nisu ni koristili.\nPrema njegovim rečima narednih dana će predstavnici državnih institucija obići teren i razgovarati sa zakupcem, odnosno firmom Terminali RSB, kako bi se pronašlo trajno rešenje, odnosno šta oni na graničnom prelazu mogu da naplaćuju a šta ne.\nPrethodna Tokom leta prvi pozivi za sufinansiranje zamene stolarije\nSledeća Info blok 13.04.2021.


► Samit zemalja Pacifika bez dogovora o zajedničkom saopštenju\n18.11.2018 Port Morzbi\nČelnici 21 zemlje na samitu APEK-a u Port Morzbiju u Papu Novoj Gvineji s teškoćom su pokušavali da premoste razlike oko uloge Svetske trgovinske organizacije koja upravlja međunarodnom trgovinom.\n"Ceo svet je zabrinut" zbog tenzija između Kine i SAD, rekao je O'Nil novinarima koji su ga opkolili kada je potvrdio da neće biti izdato zajedničko saopštenje.\nPens je naveo da poštuje Si Đinpinga i Kinu ali je istovremeno oštro kritikovao Kinu, drugu po veličini svetsku privredu, zbog krađe intelektualne svojine, prisilnog transfera tehnologije i nefer trgovinske prakse.\n"Danas postoje razlike. One počinju s trgovinskom praksom, carinama i kvotama, prisilnim transferima tehnologije, krađom intelektualne svojine. One idu i dalje od toga i odnose se na slobodu plovidbe u morima, brizi za ljudska prava", rekao je Pens i dodao da su SAD zainteresovane za bolje odnose ali da "mora da bude promena" s kineske strane.\n"Istorija nas uči da niko nema koristi od konfrontacije, bila ona u formi hladnog rata, vrućeg rata ili trgovinskog rata. Pokušaji da se podignu brane i slome bliske ekonomske veze su protivni zakonima ekonomije i istoriji. To je kratkoročni pristup osuđen na propast", rekao je juče Si.\nŠefovi diplomatija Irana i Kine razgovarali usred tenzija Teherana i Vašingtona\nMinistri spoljnih poslova Irana i Kine, Mohamad Džavad Zarif i Vang Ji, razgovarali su danas u Pekingu, usred povećanih tenzija na Bliskom istoku i napora Teherana da sačuva svoja tržišta u...\nPremijer Malte Džozef Maskat objavio je danas da su dva pripadnika malteške vojske uhapšena zbog ubistva migranta iz Obale Slonovače iz kola u pokretu.


Tag: kovačević miladin\n19.01.2022 u 11:02\nDa li smo osiromašili u 2021.\nUprkos nespornom rastu cena u završnici 2021. godine, građani nisi osiromašili ako se prošla godina posmatra kao celina, izjavio je danas direktor Republičkog zavoda za statistiku Miladin Kovačević i istakao da to potvrđuje realni rast prosečne zarade u tom periodu od 4,6 procenata. Reagujući na izjavu Dušana Nikezića iz Stranke slobode i pravde, Kovačević je poručio Nikeziću da treba da poradi na objektivnoj i ispravnoj (nezlonamernoj) interpretaciji podataka, kao i na statističkoj metodologiji. Kovačević ističe da je netačna konstatacija da je inflacija obezvredila plate i penzije i dodatno osiromašila građane Srbije. Takođe, dodaje da će se efekti inflacije svakako osetiti u 2022. godini. „Ali, da li će na kraju 2022. godine zaista doći do tog osiromašenja koje najavljujete\nPredlog tužioca da se odredi pritvor Miladinu Kovačeviću, osumnjičenom za ugrožavanje sigurnosti Tine T. (26) ponovo je danas odbijen odlukom sudije za prethodni postupak Prvog osnovnog suda u Beogradu. Kovačeviću je takođe ukinuta i mera zabrane prilaska i komunikacije sa ovom devojkom i njenom sestrom, koja mu je bila određena umesto pritvora. Sudija je ponovo odlučivao po ovom predlogu za pritvor, po nalogu krivičnog vanpretresnog veća suda, koje je prošle sedmice, usvojilo žalbu tužioca i ukinulo rešenje sudije o odbijanju pritvora, rečeno je Tanjugu u Prvom osnovnom sudu. I na novo rešenje tužilaštvo ima pravo da uloži žalbu, pošto je tražilo pritvor po dva osnova – zbog postojanja opasnosti da će Kovačević uticati na svedoke, a drugi zbog ranije osuđivanosti takođe za\n19.09.2020 u 16:28\nPrvi osnovni sud u Beogradu odbio je danas predlog tužioca da odredi pritvor Miladinu Kovačeviću osumnjičenom za pretnje devojci T. T. (26) pre tri dana u centru Beograda, tako da će se on u daljem toku postupka braniti sa slobode. Sud mu je međutim odredio meru zabrane prilaska i komuniciranja sa T. T. i njenom rođakom, koja je bila svedok incidenta, rekla je Tanjugu portparolka suda Bojana Stanković. Na ovo rešenje sudije za prethodni postupak tužilaštvo ima pravo da uloži žalbu krivičnom vanpretresnom veću suda. Kovačević je prethodno na saslušanju u Prvom osnovnom javnom tužilaštvu u Beogradu u celosti negirao da je pretio devojci. U svojoj odbrani je naveo da se video sa T. T, ali da joj te večeri nije pretio niti joj je naneo povrede. Nakon što je detaljno opisao kako se\n01.11.2010 u 16:30\nM. Kovačević pravosnažno osuđen na dve godine i tri meseca\nBEOGRAD – Prvi osnovni sud u Beogradu doneo je presudu kojom je Miladin Kovačević na osnovu sporazuma o priznanju krivice za prebijanje Amerikanca Brajana Štajnhauera 2008. u Bostonu, pravosnažno osuđen na dve godine i tri meseca zatvora, saopštio je taj sud. Na presudu nije dozvoljena žalba, tako da je postala pravnosnažna danom donošenja, a izvršna će postati pošto bude uručena strankama u...\n02.03.2010 u 22:00\nPodignuta optužnica protiv Miladina Kovačevića i srpskih diplomata\nPrvo osnovno javno tužilaštvo u Beogradu podiglo je juče optužnicu protiv Miladina Kovačevića (23) i bivših srpskih diplomata u Njujorku Igora Miloševića (39) i Slobodana Nenadovića (47). Dokumentom tužilaštva Kovačeviću se na teret stavlja izvršenje krivičnog dela teška telesna povreda, zloupotreba službenog položaja podstrekavanjem i falsifikovanje isprave, dok su bivši konzul i prvi sekretar u...\nZavršena istraga protiv Miladina Kovačevića\nIstražni sudija Prvog opštinskog suda u Beogradu okončao je juče istragu protiv Miladina Kovačevića, osumnjičenog da je američkom studentu Brajanu Stajnhaueru, naneo teške povrede. Istovremeno, istraga je završena i protiv bivšeg konzula Srbije u Njujorku Slobodana Nenadovića i bivšeg vicekonzula Igora Miloševića. Spisi predmeta biće prosleđeni nadležnom tužiocu koji bi, posle razmatranja...\nSanel Softić udarao Stajnhauera\nTuča u baru pored univerziteta u Bingamtonu u kojoj je teško povređen američki student Brajan Stajnhauer, koja se dogodila u maju prošle godine, a za šta je glavni osumnjičen srpski student i košarkaš Miladin Kovačević, dobila je novu dimenziju. Naime, Sanel Softić (22) jedan od tri mladića za koje se sumnjalo da su učestvovali u tuči, priznao je na sudu da je i on udario Stajnhauera. Sanel...\n13.05.2009 u 22:00\nStrepnja u porodici Miladina Kovačevića\nProverili smo u Kuli, u domu Kovačevića – porodici Miladina, protiv koga je pokrenuta istraga zbog sumnje da je u Americi naneo teške telesne povrede Brajanu Stajnhaueru, nije dostavljena nova tužba porodice američkog studenta. Prema rečima Petra Kovačevića, Miladinovog oca, na njihovu adresu nije stigao ni ovaj, niti bilo koji drugi dokument iz Amerike. – Ta tužba, i da postoji,...\n12.05.2009 u 22:00\nTužba zbog prodaje pića Kovačeviću\nPorodica Stajnhauer pokrenula je građansku parnicu u SAD protiv američkih barova i restorana jer su Miladinu Kovačeviću, koji je njihovom sinu Brajanu naneo teške povrede, točili alkohol iako je bio maloletan, kaže Slobodan Homen, držani sekretar u Ministarstvu pravde. On je dodao i da pomenuta parnica nema nikakve veze sa krivičnim postupkom koji se vodi protiv Miladina Kovačevića. –...


Tužilac Đovani Salvi izjavio je da je istraga još u toku, ali da su podaci koje je izneo Pulvirenti znatno olakšali posao.\nOn je naveo da se sumnja da su utakmice protiv Varezea, Trapanija, Latine, Ternane i Livoran nameštene. Na prve četiri utakmice u aprilu Katanija je zabeležila pobede, a onda je 2. maja odigrala nerešeno sa Livornom.\nPulvirenti i još šest osoba uhapšeno je prošlog utorka zbog sumnje da su nameštali utakmice u Seriji B.\nPulvirenti je nakon hapšenja najavio ostavku na mestu predsednika Katanije.\nTužilaštvo je najavilo da će protiv pet klubova koji su učestvovali u nameštanju verovatno biti pokrenuta istraga.\nGeneralni sekretar Evropske fudbalske unije (UEFA) Đani Infatinio iskazao je zabrinutost zbog nameštanja utakmica u drugoj italijanskoj ligi.\n„Mi smo zabrinuti... Drugoligaški klub je namestio pet utakmica, plaćajući 100.000 evra po utakmici. To je nešto što ne želimo da vidimo u fudbalu. Osoba koja je nameštala utakmice nema šta da traži u fudbalu", rekao je Infatino.\nKatanija ;je završila kao 15. na tabeli Serije B prošle sezone, čime je izbegla ispadanje u treći rang takmičenja.\nSicilijanski klub je prošle godine ispao iz Serije A, nakon osam uzastopnih sezona igranja u najvišem rangu.


Zeleni koncept stanovanja u Srbiji - GRENEF\nfoto: Danica Laćarac, arhitekta / pro\nZeleni krov – zajednička krovna oaza namenjena svim stanarima. Danas je to prostor i za različite edukacije najmlađih stanara i njihovih drugara, mesto za posmatra- nje ptica, a najčešće, za popodnevnu relaksaciju na otvorenom, visoko iznad gradske vreve i buke.\nPored toga što direktno utiču na energetsku efikasnost objekta obezbeđujući dodatnu termo izolaciju i na taj način smanjući potrebu za grejanjem/hlađenjem stanova ispod, implementacijom zelenih krovova postižemo i: snižavanje temperature u gradu čak i do 15 stepeni (smanjenje efekta urbanog toplotnog ostrva), direktan uticaj na poplave apsorbcijom i do 90% atmosferske vode i uticaj na biodiverzitet, povećanjem broja ptica, insekata i biljnih vrsta u gradskoj sredini. Tu se niz zapravo i ne završava. U zavisnosti od tipa zelenog krova, broj benefita se dalje samo povećava, otvara se prostor za urbano baštovanstvo ili mogućnost postavljanja solarnih panela ili, kao u Roterdamu, implementacijom plavo-zelenih krovova, u okviru kojih postoje dodatni rezervoari za atmosfersku vodu koja dalje kruži i koristi se u okviru objekta, drastično se smanjuje opterećenje gradske kanalizacione mreže.\n• Linc, na primer, već više od trideset godina svesno upravlja i pažljivo uvodi „prirodu u grad”.\n• Beč, sa nizom fenomenalnih projekata koji su sad u toku, kao što je projekat Pedeset zelenih fasada – koje finansira gradska uprava grada Beča.\n• London takođe, sa upotrebom Zelenog faktora, kao jednog od moćnih alata u preciznom definisanju potreba grada za zelenom infrastrukturom.\n// Iz ugla investitora zeleni krovovi su trenutno dodatno finansijsko opterećenje i nepoznanica u smislu implementacije, pa tako i potencijalno mesto za nepredviđene probleme. //\n// Sa druge strane, potrebno je precizno komunicirati kako benefite, tako i način implementacije i cenu izvođenja zelenih krovova, što je tema na kojoj radimo u saradnji sa izvođačima. //\nMožda je u ovom trenutku upravo i najvažnije da neprekidno tragamo za što većim brojem fantastičnih primera i znanja, kako bismo i sami postavljali visoke ciljeve. Svaki stanovnik grada utiče itekako na njegovo funkcionisanje i samim tim može biti donosioc kvalitetnijih promena. Na tom putu, Asocijacija će biti u službi katalizatora za sva znanja i iskustva i uvek otvorena za saradnju. Ako se vratimo na temu glavnih nedostataka, upravo mrežom partnera i saradnika aktivno utičemo na nedostatak znanja i svesti o važnosti promene pristupa u urbanom razvoju. Članstvo u Asocijaciji je besplatno, i svako ko smatra da može da doprinese da se svest o ovoj temi širi je dobrodošao. Podjednako su nam važni i saradnici iz struke, gradskih uprava kao i građani, zajedno možemo više!\nAutor: Danica Laćarac, Project Manager, National Green Roof Association Serbia


Prestaje da postoji beogradski Zavod za informatiku i statistiku\nBeta 7. decembra 2015. 14:05\nOdbornici Skupštine grada usvojili su danas odluku koja se odnosi na preraspodelu nadležnosti izmedju gradskih službi, čime je ukinut Zavod za informatiku i statistiku.\nOdlučeno je i da JKP Infostan ubuduće bude „Infostan tehnologije“, jer će to preduzeće sada obavljati i delatnosti u oblasti informacionih tehnologija i telekomunikacija.\nRazlog za to je ukidanje Zavoda za informatiku i statistiku, koji je izmedju ostalog, obavljao i poslove informacionih tehnologija i telekomunikacija za potrebe organa grada i gradskih opština.\nOdbornici su usvojili i izmenu i dopunu Odluke o Gradskoj upravi, na osnovu koje se prerasporedjuju nadležnosti izmedju pojedinih sekretarijata, kako bi se postigla veća efikasnost, dok su slične nadležnosti objedinjene.\nTako poslovi iz nadležnosti Zavoda sa informatiku i statistiku, koji se odnose na informacioni sistem SAP ERP i ostale finansijske informacione sisteme, prelaze u nadležnost Sekretarijata za finansije.\nNajviše izmena odnosi se na rad Sekretarijata za finansije, jer je promenjen niz zakona. Na osnovu promenjenog Zakona o turizmu, Sekretarijatu za privredu je data nadležnost da može bliže da uredi tehničke i druge uslove u ugostiteljskom objektu koji se nalazi u stambenoj zgradi.\nSekretarijat za zaštitu životne sredine proveravaće ispunjenost uslova uredjenja ugostiteljskog objekta, koji se odnose na odvodjenje dima, pare i neprijatnih mirisa.\nUsvojene su i izmene odluke o utvrdjivanju doprinosa za uredjivanje gradjevinskog zemljišta, jer, kako je rečeno na sednici, tokom primene Zakona o planiranju i izgradnji uočeno je da pojedini članovi u postojećoj Odluci nisu jasno definisani ili precizirani, pa je Direkcija za gradjevinsko zemljište i izgradnju Beograda predložila izmenu.\nPrema rečima Gordane Lukić iz te direkcije, pojedinci i preduzeća mogu da zaključe ugovor o finansiranju radova na izgradnji nedostajuće komunalne infrastrukture, neophodne za funkcionisanje objekta za koji se izdaje gradjevinska dozvola.\nSednica Skupštine grada završena je danas posle nešto više od dva sata rada.\nGradjani se opraštaju od Olivera Ivanovića


Prvo pojačanje Aleksandra Stanojevića u Partizanu!\nPočetna stranicaFK PartizanPrvo pojačanje Aleksandra Stanojevića u Partizanu!\nDesni bek se vratio u Humsku.\nPosle sedam godina u inostranstvu Aleksandar Miljković ponovo u Partizanu! Sada već iskusni desni bek, koji je u međuvremenu sa manje ili više uspeha igrao za Bragu, RNK Split, Amkar, poljski Međ i Alaškert, već se pojavio na prvom treningu novog trenera crno-belih Aleksandra Stanojevića.\nPrema klupskom saopštenju Miljković će danas i zvanično potpisati ugovor sa Partizanom i pojačati konkurenciju na desnom beku.\nTamo je do sada usamljen bio Nemanja Miletić, koji je i sam raspoložen da se vrati na mesto štopera, dok ga je u mečevima u kojima je morao da odmori povremeno zamenjivao Aleksandar Lutovac, po prirodi krilni fudbaler.\nOtud Miljković, voli Stanojević da na raspolaganju ima što više igrača vaspitavanih u Humskoj, a pride stiže bez obeštećenja što je povoljna okolnost za crno-bele.\nSad, koliko on može da unapredi igru ekipe ostaje da se vidi. Nije baš impresionirao u prvom mandatu na crno-beloj strani Topčiderskom brdu, ali nije sigurno ni Miljković isti igrač kakav je bio u ranim 20-im. Uostalom, nisu se ni navijači Crvene zvezde oduševljavali kad su čuli da se u klub vraćaju Vujadin Savić, Slavoljub Srnić ili Filip Stojković, pa se na kraju ispostavilo da su ti potezi utabali put do povratka na evropsku scenu.\nBilo je naravno i drugačijih slučajeva. Konačan sud zavisiće samo od 30-godišnjeg Aleksandra Miljkovića.


Selektor fudbalske reprezentacije Srbije Mladen Krstajić rekao je da maksimalno ozbiljno shvata utakmicu protiv Litvanije u Beogradu za ovjeru prve pozicije u grupi C Lige nacija i dodao da je njegov tim potpuno zaslužio trenutnu situaciju.\n"Došli smo u poziciji da ono što smo zacrtali ostvarimo. Moramo da pokažemo kvalitet, vjerovatno su svi otpisali Litvaniju, ali mi nismo. Preostaje nam da pečatiramo mjesto i toga su igrači svjesni", rekao je Krstajić na konferenciji za medije u Kući fudbala u Staroj Pazovi.\n"Prije početka takmičenja nisam siguran da je bilo povjerenja u momke poslije Mundijala, da ne kažem mene... Suština je da moramo da budemo ozbiljni, idemo na tri boda i respektujemo Litvaniju. Zaslužili smo prvo mjesto svojim igrama i rezultatima".\n"Možda sam i ja imao subjektivan osjećaj odmah, ali putem snimka drugu sliku sam imao. Možda smo delimično pokvarili penalom Mitrovića, kasnije i drugim dijelom, ali ne mogu igračima da zamjeri. Moram da istaknem da smo i u drugom poluvremenu kontrolisali dešavanja... Normalno da je bilo grešaka koje ćemo da ispravimo".\nOn je ponovio da računa na sve igrače, pa i Luku Milivojevića i Matiju Nastasića koji se nisu našli na posljednjim akcijama.\n"Na njima je, kad budu raspoloženi da igraju za reprezentaciju biće tu. Niko nije precrtan", nije promijenio mišljenje Krstajić.\nVezni fudbaler Dušan Tadić kaže da je najvažniji što su "orlovi" na prvom mjestu grupe.\n"Penali se promašuju, dešava se i kod drugih. Nije prihvatljivo, ali srećan sam što nije imalo uticaja na rezultat. Nadam se da ćemo u bitnijim mečevima biti efikasniji", zaključio je Tadić.\nMladen Krstajić Srbija Litvanija\nKrstajić: Imam i luksuz i problem!\nSlučajni susret u Bijeljini\nDodik sa Krstajićem popričao o aktuelnim sportskim temama


POČETNA VESTI Petog januara prve obaveze stižu na naplatu\nPoreska uprava objavila je mesečni kalendar za januar, a već sledeću sredu 5. januara ističe rok za dostavljanje obavetštenja o zaključnim ugovorima po osnovu estradnih programa u prethodnom mesecu.\nTakođe sledeće srede je i rok za dostavljanje izveštaja o izvršenju obaveze zapošljavanja osoba sa invaliditetom za prethodni mesec i uplata sredstava.\nNavedeno je da su svi poslodavci koji imaju obavezu zapošljavanja osoba sa invaliditetom dužni su da dostave odgovarajući izveštaj nadležnoj jedinici Poreske uprave prema svom sedištu na obrascu IOSI. Poslodavci nemaju obavezu dostavljanja drugih dokaza uz sam obrazac izveštaja.\nZatim, 10. januara sledi podnošenje poreske prijave i plaćanje poreza na premije neživotnih osiguranja za prethodni mesec. Isti datum pada i podnošenje poreske prijave i plaćanje PDV za prethodni mesec od strane poreskog dužnika iz člana 10. Zakona o PDV.\nNajviše obaveza dospeva 17. januara\nNedelju dana kasnije, tj. 17. januara, na naplatu dolaze akontacije poreza i doprinosa na prihode od samostalne deltanosti za prethodni mesec. Taj dan treba i da se plate doprinosi za sveštenike i verske službenike, za domaće državljane zaposlene u inostranstvu i za inostrane penzionere za prethodni mesec.\nTakođe do tog datuma treba da se podnesu poreske prijave i plate doprinosi za obavezno socijalno osiguranje za osnivače, odnosno članove privrednog društva za prethodni mesec.\nDo 17. je potrebno i podneti poreske prijave i platiti PDV za prethodni mesec, kao i za četvrto tromesečje 2021. godine\nTakođe tada dospevaju i obaveze podnošenja obrasca PID PDV 1 za četvrti kvartal, ako je obveznik u četvrtom kvartalu ispunio jedan od kriterijuma za sticanje statusa obveznika PDV koji pretežno vrši promet dobara u inostranstvo, plaćanja poreza na prihod od pružanja ugostiteljskih usluga za IV kvartal 2021. godine, podnošenja zahteva za promenu poreskog perioda za koji se predaje poreska prijava i plaća PDV iz kalendarskog tromesečja u kalendarski mesec.\nDo ponedeljka, 17. januara, potrebno je i platiti akontacije poreza na dobit pravnih lica za prethodni mesec, plaćanje obračunate akcize za preiod od 16. do kraja prethodnog meseca, podnošenje proizvodnog normativa od strane proizvođača akciznih proizvoda koji se primenjuju za umanjenje obračunate akcize u 2022. godini.\nObavezno je i podneti poresku prijavu za obračun akcize za prethodni mesec, ali i podneti prijavu o obračunu akcize na električnu energiju za krajnju potrošnju za prethodni mesecc i plaćanje akcize.\nDo samog kraja meseca, 31. januara potrebno je da se plate obračunate akcize na period od 01. do 15. dana u mesecu.\nDo tada je potrebno dostaviti popisne liste akciznih proizvoda nadležnoj filijali za period od 01.01. do 31. 12. 2021. godine, kao i podneti izjavu o zainteresovanosti za finansijsku podršku za fiskalizaciju.\nZa sam kraj meseca ostalo je i da se podnesu prijave za preduzetnike paušalce kod kojih je došlo do izmene u obimu poslovanja odnosno prometa u prošloj godini, ali i plaćanje doprinosa za obavezno socijalno osiguranje za neisplaćene zarade za decembar 2021. godine.\nPRETHODNI ČLANAKPrvog dana 2022. rođene tri bebe u Požarevcu\nSLEDEĆI ČLANAKU Kostolcu ubrzana gradnja bloka B3\nDobitnik loto sedmice u Požarevcu mora da plati 45 miliona dinara poreza


Kroz diskusiju o sprečavanju nasilja, BMK Priština obilježio je Međunarodni dan mladih\n13. avgusta BMK iz Prištine obilježio je Međunarodni dan mladih kroz otvorenu diskusiju o sprečavanju nasilja nad mladima!\n53% ljudi na Kosovu su osobe mlađe od 25 godina, što populaciju Kosova istovremeno čini najmlađom u Evropi. Ali u istraživanju „Uloga i angažman mladih u sprečavanju nasilja“ sprovedenom u okviru projekta koalicije „Jednaka prava za sve“ koje je sprovela „Inicijativa mladih za ljudska prava – Kosovo“, a koje je zasnovano na izvještaju o evaluaciji Kosovskog programa protiv nasilja u porodici, nasilje u porodici jedan je od oblika široko rasprostranjenog nasilja gdje su u većini slučajeva djeca i žene žrtve ovog nasilja.\nDakle, koji bi to bio bolji način da se ovaj dan proslavi, nego da se zajedno sa mladićima i djevojkama iz BMK prisustvuje diskusiji u Gradskom parku u Prištini o važnosti sprečavanja nasilja?\nMladići i djevojke iz BMK zajedno sa Mirishahe Syla, istraživačicom u istraživanju „Uloga i angažman mladih u sprečavanju nasilja“, razgovarali su o važnosti prevencije nasilja, trenutnoj situaciji, ulozi i angažmanu mladih u prevenciji porodičnog nasilja i rodno zasnovanom nasilja na Kosovu. Oni su takođe podijelili svoja iskustva o promjenama nakon pristupanja BMK i njihovom uticaju na njihove zajednice.\nOva aktivnost dio je projekta „Muškarci i dječaci kao partneri u promovisanju rodne ravnopravnosti i prevenciji nasilja i ekstremizma među mladima na Balkanu“ kojeg sprovodi CARE International Balkans u partnerstvu sa SIT i YMCA na Kosovu uz podršku Austrijske razvojne agencije (ADA) i OAK fondacije.


Od januara sljedeće godine elektronska registracija poslovnih subjekata u Brčkom | Brčanski Forum\nOd januara sljedeće godine elektronska registracija poslovnih subjekata u Brčkom\nPočetak implementacije novog sistema registracije planiran je za januar 2021. godine. Integrisani sistem će u potpunosti implementirati evropski princip „interoperabilnosti“. Pored mogućnosti sigurnog i pouzdanog podnošenja zahtjeva za registraciju poslovnog subjekta elektronskim putem, uspostavljanjem Integrisanog sistema smanjuje se mogućnost greške ljudskog faktora, povećava transparentnost procesa, omogućava pretraživanje dostupnih imena za nove kompanije, prestaje obaveza objave registracije u službenim glasilima, što na kraju doprinosi značajnijim uštedama u vremenu i novcu za investitore, ali i javnu upravu.\nUvođenje integrisanog sistema za elektronsku registraciju privrednih subjekata je prvi korak u procesu digitalne transformacije usluga u BiH. Upravo digitalizacija i interoperabilnost jesu modeli kojim možemo povećati efikasnost javne uprave u BiH, unaprijediti poslovno okruženje i pružiti bolju uslugu investitorima poštujući kompleksnost političkog uređenja Bosne i Hercegovine.